Pandang Pertama Nike Air Max 98 ‘Gundam’

Bulan lalu, gambar teaser Nike Air Max 98 dengan warna robot ikonik ‘Gundam’ dikongsi Nike dan ramai yang sukakannya. Agak lama Nike tidak menghasilkan kasut dengan warna menarik seperti Air Max 98 ‘Gundam’ ini.

Sebagai ulang tahun ke-20 Air Max 98(AM98) ini, padanan warna yang akan dihasilkan Nike adalah warna Gundam ini. Warna ikonik tricolor Gundam dapat dilihat pada kasut ini dan aturan warna pada kasut ini juga memang sangat menarik.

Saya yakin, ini bukan satu-satunya warna untuk model AM98 ini. Pasti akan ada warna lain yang akan menyusul. AM98 ‘Zaku’ mungkin? AM98 ini dijangka akan dipasarkan ke butik Nike terpilih seluruh dunia pada 18 Januari depan dengan harga USD160(RM640+-).


Pandang Pertama Nike Air Max Plus Tn

Nike pada hari ini telah memperlihatkan koleksi kasut terbaru mereka iaitu Air Max Plus Tn yang hadir warna yang sangat menarik iaitu gabungan warna hitam dan oren.

Kasut ini menggunakan bahan fabrik mesh yang lembut pada bahagian atas kasut ini. Untuk tulisan ‘TN’ Nike telah menggunakan warna hitam yang berbeza untuk menampakkan tulisan nama model ini manakala untuk logo swoosh Nike menggunakan oren yang terang pada depan dan mini logo swoosh di lidah kasut ini.

Walaubagaimanapun setakat ini masih belum lagi memberi kata putus mengenai harga dan tarikh pengeluaran model ini. Sama-sama kita nantikan tarikh pelancaran rasmi model terbaru daripada Nike ini.


Pandang Pertama Nissan GT-R 2017 Edisi Nismo

GT-R sahaja pun sudah hebat, apa lagi yang Nissan mahu? Nissan GT-R 2017 ini akan diberi suntikan performance oleh Nissan Motorsport International Limited (Nismo) menjadikan ianya lebih gagah di jalanan.

Untuk edisi Nismo ini, perbezaan yang paling ketara ialah material carbon fiber digunakan untuk bodywork dan skirting kereta ini. Bentuk kereta ini juga turut diberi sentuhan tambahan berbanding GT-R edisi sebelum ini bagi memberi downforce yang lebih untuk melancarkan airflow supaya kereta ini boleh pergi lebih laju dan stabil.

Istimewa enjin GT-R adalah ianya dipasang dengan tangan oleh ‘takumi’ dan ia diperkasakan dengan enjin twin-turbo 3.8 liter V6 yang bakal menghasilkan 600 hp. Kalau anda sedia bayar USD150,000 (lebih kurang RM600k tidak termasuk cukai) bolehlah anda buat tempahan untuk kereta ini.


Pandang Pertama Oppo A98 5G Yang Bakal Ditawarkan Secara Rasmi Di Malaysia

Oppo A98 5G merupakan peranti terbaharu yang bakal membuat kemunculan di dalam pasaran Malaysia pada 15 Mei ini. Peranti ini dimuatkan dengan spesifikasi menarik dengan tawaran harga menepati bajet semua orang.

Kami diberi berpeluang untuk melihat peranti ini dengan lebih dekat menerusi unit yang diterima. Ini pendapat kami untuk pandang pertama peranti Oppo A98 5G yang bakal dilancarkan di Malaysia.

Oppo A98 5G ini dari luarannya menampilkan reka bentuk yang lebih sleek dan premium. Skrin juga hadir dengan rekaan rata di samping bahagian tepi badannya yang melengkung sekaligus terasa lebih sedap untuk dipegang.

Pada bahagian belakang pula, peranti ini hadir dengan permukaan seakan finishing matte berwarna hitam yang menyerlahkan imej premiumnya. Di samping itu, pada bahagian kamera terdapat corak unik yang tampak futuristik apabila dilihat.

Masih tersedia bicu audio 3.5mm, slot pengecasan dan juga speaker yang disusun rapi pada bahagian bawah. Kedudukan butang fizikal pada kedua-dua bahagian sisi mudah dicapai menjadikan ia lebih ergonomik untuk kegunaan seharian.

Jika anda berminat untuk ketahui lebih lanjut berkaitan spesifikasi yang ditawarkan, nantikan pelancaran Oppo A98 yang bakal berlangsung pada 15 Mei kelak. Anda juga patut nantikan review penuh kami untuk peranti Oppo A98 5G pada masa kelak.


Pandang Pertama OPPO Reno10 Yang Bakal Diperkenalkan Bulan Julai Ini

Pihak OPPO Malaysia sedia memaklumkan kepada rakan media bahawa siri OPPO Reno10 bakal memasuki pasaran tempatan secara rasmi.

Sebelum tiba ke hari pelancaran rasmi, kami diberi peluang untuk melihat sendiri peranti ini lebih awal. Kini kami kongsikan beberapa gambar pandang pertama telefon OPPO Reno10 yang bakal dilancarkan pada 6 Julai ini.

Dari segi luaran, peranti ini tampil rekaan yang premium dengan skrin yang melengkung. Malah, kehadiran notch bersaiz kecil serta bezel yang nipis pada bahagian hadapan menjadikan paparan kandungan yang lebih luas untuk dilihat.

Beralih ke bahagian belakang pula, peranti ini hadir dengan finishing plastik berwarna kelabu yang licin yang mana menampilkan elemen flagship tetapi agak susah untuk dipegang.

Selain itu, terdapat beberapa butang fizikal lain yang terletak pada bahagian tepi yang mana mudah dicapai oleh jari. Pada bahagian bawah pula, peranti ini hadir dengan speaker bersama ruang pengecasan USB-C seperti biasa.

Jika anda berminat untuk ketahui lebih lanjut berkaitan spesifikasi yang ditawarkan, nantikan pelancaran siri OPPO Reno10 yang bakal berlangsung pada 6 Julai kelak. Anda juga patut nantikan review penuh kami untuk peranti ini pada masa kelak.


Didakwa Kahwin Tanpa Pengetahuan Ibu Bapa, ‘Abang Viva’ Sedia Tampil Beri Penjelasan

Sebut mengenai Abang Viva pasti ramai yang mengenalinya. Sanggup meredah banjir dalam membantu mangsa menggunakan wang poket sendiri antara yang membuatkan beliau dilihat sebagai hero dalam kalangan rakyat. Lebih hebat, beliau sanggup melakukannya bermodalkan Perodua Viva dan sebuah bot yang turut dibawa bersama.

Sikap rendah diri serta saling membantu mereka yang dalam kesusahan antara yang membuatkan nama beliau menjadi sebutan ramai sewaktu musim banjir pada tahun lalu. Malah, beliau juga turut dihadiahkan dengan sebuah Mitsubishi Triton dan juga Yamaha XJ6S atas keikhlasan beliau membantu orang ramai.

Setahun berlalu, siapa sangka Abang Viva atau nama sebenarnya Azwan Omar telah melangsungkan perkahwinan pada hari ini. Hari yang disangka bakal menjadi hari yang penuh bahagia sekaligus berubah selepas tularnya sebuah perkongsian individu yang dipercayai adik-beradik beliau sendiri.

Menerusi perkongsian Facebook Fauziyah Omar, beliau mengesahkan Azwan Omar telah melangsungkan perkahwinan namun apa yang mengejutkan para netizen serta ahli keluarga adalah dakwaan beliau telah berkahwin secara senyap tanpa memberitahu kepada ibu bapa.

Wanita ini turut memohon kepada orang ramai agar berhenti mengaitkan Abang Viva dengan ibu bapa beliau yang secara tidak langsung bakal menambah derita buat keluarga.

Perkongsian yang dilakukan nyata membuatkan para netizen terkejut melihatkan sifat beliau yang suka membantu orang ramai. Malah, ramai yang tidak sangka Abang Viva sanggup berbuat demikian. Tidak kurang juga yang berang dengan sikap wanita ini yang seolah mendedah aib keluarga kepada orang ramai di media sosial. Berikut merupakan respon netizen terhadap isu ini.

Situasi tegang yang berlaku telah membuatkan Abang Viva menerusi laman Facebook beliau memaklumkan bakal membuat penjelasan penuh secara live pada malam ini.

Difahamkan tujuan beliau melakukannya bagi membolehkan para netizen menilaikan sendiri isu yang berlaku. Diharap isu yang berlaku dalam keluarga ini tidak berlarutan sekaligus membuatkan situasi tidak menjadi lebih keruh.


Pandang Pertama Puma Avid evoKnit Haze ‘Beetroot Purple’

Puma memperkenalkan kasut versi baru untuk model Avid evoKnit dengan rekaan warna baru untuk model kasut ini yang muncul kali terakhir dengan warna hitam dan kelabu.

Kali ini mereka telah memilih warna tie dye untuk warna rasmi rekaan kasut ini. Selain itu, ia masih mengekalkan pengunaan teknologi fabrik Knit untuk pada kasut ini. Untuk tapak kasut Puma memilih warna pink dan midsole ia menggunakan teknologi Ignite foam. Untuk ciri-ciri tambahan lain, Puma kali ini menampilkan sistem lacing berbeza pada model ini dan unik yang dijual dipasaran.

Kepada yang untuk memiliki Kasut Puma Avid evoKnit Haze ‘Beetroot Purple’ ini anda boleh membeli kasut ini pada 18 Mei ini di butik Puma dengan harga $110 (RM 435.82+-).


Pandang Pertama Rekaan Edisi Terhad Air Jordan x Dior

Jenama yang dulunya hanya berkembang sebagai sebuah pakaian sukan bakal menerima sentuhan mewah apabila Nike secara rasmi mendedahkan kerjasama mereka dengan Dior bagi edisi khas Dior x Air Jordan 1.

Air Jordan sebenarnya dicipta untuk bekas pemain NBA dan 5 kali Most Valuable Player (MVP), Michael Jordan. Kasut asli Air Jordan dihasilkan secara eksklusif untuk Michael Jordan pada awal tahun 1984, dan dikeluarkan kepada orang ramai pada lewat tahun 1984.

Hasil kerjasama Dior dan Nike ini telah menghasilkan kasut buatan Itali yang mempunyai satu bahagian khas yang ditatahkan dengan logo Wings yang ikonik sambil tertulis diatasnya ‘Air Dior’. Manakala di bawahnya, terbentang besar logo Nike yang menjadi simbol kepada kebangaan syarikat tersebut.

Dengan warna putih dan kelabu menguasai setiap ruang Dior x Air Jordan 1 sambil dijahit halus di tengah-tengah logo Nike rekaan Dior yang elegan dan menawan – Nike menyatakan bahawa kanvas yang digunakan adalah daripada kualiti yang tinggi.

Kasut yang hadir dengan harga RM8359.00 ini dikhabarkan direka dengan warna ini bagi mengenang sejarah jenama tersebut yang menggunakan warna itu sejak penubuhannya pada tahun 1947.

Nike dalam satu kenyataan rasminya menyatakan bahawa kasut hanya dikeluarkan sebanyak 1000 pasang dan akan mula menemui peminat pada April 2020 di butik Dior yang terpilih.

Berikut adalah kerjasama di antara syarikat jenama besar dalam menghasilkan streetwear yang panas. Klik pautan di bawah untuk membaca.

Prada Dan adidas Bentangkan Hasil Pertama Koleksi Edisi Terhad

Kolaborasi Pertama BAPE x Levi’s Hasilkan Rekaan Jaket Yang Luar Biasa

Pa’din Musa Pilih Tikar Mengkuang Untuk Koleksi Edisi Khas Sempena ‘Vans Checkered Day’


Pandang Pertama Samsung Galaxy S21 Ultra, Rekaan Yang Lebih Kemas, Kompak Dan Premium

Setelah pelbagai ura-ura tertiris sepanjang 2020, akhirnya Samsung pada 14 Januari lalu telah melancarkan peranti flagship terbaru mereka menerusi siri Galaxy S-series.

Siri flagship yang mulai diperkenalkan sejak 2010 ini dilihat sebagai siri yang masih releven menginjak 11 tahun penghasilan setelah berjaya menawarkan spesifikasi yang mantap pada setiap model yang dilancarkan.

Seperti tahun lalu, Samsung bukan sahaja menawarkan sebuah atau dua peranti sebaliknya tiga peranti secara serentak telah diperkenalkan kepada pengguna mengikut saiz yang berbeza. Model-model tersebut terdiri daripada S21, S21+ dan S21 Ultra.

Dalam usaha untuk mengetahui lebih lanjut apakah perubahan yang ditawarkan Samsung pada kali ini, kami memilih untuk mencuba Samsung Galaxy S21 Ultra yang baru sahaja dilancarkan.

Buat pertama kalinya, telefon pintar flagship daripada Samsung ditawarkan dengan rekaan kotak yang lebih nipis. Hal ini berikutan ketiadaan palam pengecas atau charger di mana Samsung memilih untuk tidak menawarkannya sebagai sebuah langkah untuk menjaga alam sekitar.

Dari segi rekaan kotak, Samsung memilih untuk mengenakan warna hitam dan diadunkan bersama tulisan ‘S’ yang berkilau membuatkan kotak ini tampil minimal namun kekal premium. Penawaran rangkaian 5G pada model ini secara tidak langsung memberi jaminan model ini kekal releven untuk digunakan dalam jangka masa yang panjang.

Seperti jenama pesaing, para pengguna pada kali ini sekadar dibekalkan dengan sebuah telefon pintar serta kabel pengecas. Palam pengecas dan earbuds ditawarkan Samsung melalui pembelian secara berasingan.

Sebaik sahaja menghidupkan Samsung Galaxy S21 Ultra, perkara pertama yang menarik perhatian kami sudah pastinya skrin 6.8-inci Dynamic AMOLED 2X. Tidak hanya, besar dan jelas, paparan ini turut disokong dengan refresh rate 120Hz dan HDR10+.

Samsung juga dilihat turut menampilkan perubahan baharu pada bahagian belakang dengan menawarkan rekaan Contour Cut Design dalam melindung lensa model ini serta membuatkan Galaxy S21 Ultra tampil lebih kemas.

Sebanyak empat lensa ditawarkan pada model ini merangkumi lensa kamera utama 108-megapixel, ultra lebar 12-megapixel, telephoto 3X 10-megapixel dan telephoto 10X 10-megapixel. Tidak hanya menawarkan sensor yang besar, model ini turut menyokong Space Zoom di mana S21 Ultra mampu merakam gambar pada jarak 100X zoom. Menarik bukan?

Untuk pengetahuan, buat pasaran Malaysia, cuma dua warna ditawarkan iaitu Phantom Black dan Phantom Silver. Samsung Galaxy S21 Ultra sedia untuk didapatkan melalui pra-tempah melalui Samsung Malaysia dengan harga bermula daripada RM5,299.

Nantikan juga review penuh daripada kami untuk Samsung Galaxy S21 Ultra. Pada pandangan pertama kami, nampaknya Samsung tampak lebih bersedia pada kali ini dalam menawarkan sebagai peranti tercanggih dengan spesifikasi dalam memenuhi keperluan pengguna.

Ketahui juga dua sebab mengapa Samsung Galaxy S21 menjadi buruan ramai sejak mulai dilancarkan.

Serba Pantas Dan Lengkap, Ini Dua Sebab Utama Samsung Galaxy S21 Menjadi Buruan Ramai

Samsung Galaxy Buds Pro Jadi Buruan Peminat Selepas Diperagakan BTS


Pandang Pertama Samsung Neo QLED 4K Dan Samsung Soundbar Q800C

Setiap tahun, pasti ada sahaja kejutan yang diperkenalkan Samsung buat para pengguna. Tidak kira sama ada telefon pintar, tablet, televisyen mahupun kelengkapan yang lain, jenama ini sememangnya konsisten dalam menawarkan yang terbaik buat para pengguna.

Pada tahun ini, Samsung telancarkan beberapa produk baharu menerusi siri Samsung Neo QLED 4K yang merangkumi beberapa model dengan saiz dan teknologi yang berbeza.

Kami turut berkesempatan dalam mencuba model terbaru Samsung ini yang terdiri daripada Samsung Neo QLED 4K QN85C dan juga Samsung Soundbar HW-Q800C. Berikut merupakan pandang pertama kami mencuba dua produk premium daripada Samsung ini.

Umum tahu teknologi TV sememangnya cepat berubah. Semuanya dilakukan dalam memastikan para pengguna berpeluang mendapatkan pengalaman menonton yang terbaik.

Samsung juga tidak terkecuali dalam menawarkan yang terbaik buat para pengguna di mana mereka turut memperkenalkan siri Samsung Neo QLED 4K.

Menerusi siri ini, para pengguna bukan sahaja berpeluang menikamti resolusi 4K, malah dengan teknologi Quantum Matrik, visual yang dipaparkan akan lebih jelas dan terang. Bukan itu sahaja, model ini turut menyokong teknologi artificial intelligence (AI) bersama.

Dengan adanya Smart Hub, anda berpeluang menonton filem, drama, telemovie semuanya dalam satu tempat sahaja. Membuka aplikasi bagi menonton menerusi aplikasi penstriman juga lebih mudah dan pantas.

Sejak beberapa tahun terakhir ini, penggunaan soundbar semakin mendapat tempat di kalangan pengguna. Rekaan yang minimal, kemas dan kompak antara yang membuatkan soundbar menjadi pilihan berbanding set audio lain yang jauh lebih besar dan memakan ruang.

Menerusi Samsung Soundbar HW-Q800C, Samsung berjaya mencipta sejarah apabila berjaya menghasilkan soundbar pertama dunia dengan sokongan Dolby Atmos yang boleh disambungkan secara wireless.

Pengenalan soundbar ini pastinya memberi peluang buat para pengguna untuk memadankannya bersama sistem audio televisyen tanpa pening memikirkan cara-cara untuk mengelakkan daripada wayar soundbar jelas kelihatan sewaktu menonton televisyen. Ruang televisyen anda juga pastinya bakal kelihatan lebih kemas dan moden.

Oh ya, tidak hanya menawarkan audio 5.1.2 seolah menggunakan home theatre, Samsung Soundbar HW-Q800C ini juga turut dilengkapi dengan teknologi Spacefit Sound Pro. Penawaran teknologi ini membolehkan soundbar menawarkan kualiti audio terbaik mengikut ruang sesebuah tempat.

Seperkara lagi yang unik mengenai kemasan kotak Samsung yang pada kami sangat underrated adalah penggunaan kotak eco-friendly.

Dalam erti kata lain, pembungkusan produk terbaru Samsung ini dihasilkan menggunakan bahan yang boleh dikitar semula.

Lebih menarik, Samsung turut memberi penekanan dalam penggunaan dakwat di mana jenama ini memilih untuk mengurangkan penggunaan dalam menawarkan pembungkusan yang lebih mesra alam.

Sejujurnya, kami ingin bercadang kepada anda yang berpeluang untuk mencuba sendiri merasai nikmat menonton TV Samsung Neo LED beserta audio daripada Samsung Soundbar Q800 ini.

Samsung juga turut berbesar hati dalam membolehkan anda upgrade televisyen secara percuma khusus buat pengguna model QN700C, Q80C dan Q60C daripada Samsung. Samsung Soundbar Q800C pula boleh didapatkan dengan harga diskaun sebanyak 35%. Menarik bukan?

Promosi ini bakal berlangsung dalam tempoh yang singkat bermula 3 Mei sehingga 24 Mei ini. Sementara itu, sama – sama kita nantikan review penuh daripada kami tidak lama lagi bagi dua produk Samsung ini. Ketahui lebih lanjut mengenai promosi yang berlangsung dengan klik di sini.


Pandang Sinis Wanita Mengah, Buat Aku Belajar Perkara Ini

Sejak setahun setengah lalu, setiap pagi ada seorang wanita Melayu bertudung yang akan pusing kawasan rumah pangsa kami.

Badannya gemuk. Daripada t-shirt yang beliau pakai kau boleh nampak bonjolan lemak dia.

Rutin beliau adalah setiap pagi kira-kira pukul tujuh pagi, beliau akan jalan kaki pantas (melainkan kalau cuaca tak mengizinkan).

Setahun setengah lalu, aku hanya pandang beliau sebelah mata. Kadang-kadang sinis pun ada.

Aku nampak dari air muka dia (kita kan suka judge orang dari rupa muka) memang macam dia tak akan bertahan lama.

Aku nampak dia macam akan gagal. Sebab memang setiap kali bila dia lintas rumah aku, muka dia dah mengah, mintak nyawa, dah tak boleh blah kata orang.

Pada waktu sama setahun setengah lalu, aku sendiri sedang dalam usaha turunkan berat badan. Aku masuk program, aku rasa aku dah hebat sebab ada coach dan sebagainya.

Manakan boleh dibandingkan aku dengan wanita ini. Aku ada jadual bersenam dalam dan di luar gym. Aku rekod semua pengambilan makanan dalam MFP. Aku ada catatan kemajuan mingguan.

Aku rasa cara aku jauh lebih benar, lebih berkesan, lebih power berbanding wanita ini.

Bahkan hampir-hampir sahaja aku nak confront dia untuk ikut cara aku.

Aku dapat turunkan 10kg. Seluar dah mula longgar, asyik-asyik nak kena potong tali pinggang. Ini lebih menjadikan aku rasa cara akulah paling benar.

Ke mana sahaja aku pergi orang puji kata dah kurus. Kembang kempis hidung aku.

Setahun setengah berlalu, aku kembali ke berat badan asal. Seluar kembali sendat, semangat sudah pudar.

Rutin harian tak dapat nak ikut susunan seperti dahulu. Aku tak dapat luang masa untuk senam dan aku memilih untuk makan banyak sebagai pelepas stress.

Pagi ini aku seperti biasa wanita itu lalu lagi depan rumah aku dan aku ditampar Tuhan.

Beliau bukan hanya berjalan seperti 18 bulan lalu.

Kini beliau sudah boleh ada pusingan yang beliau jogging (peningkatan stamina). Ada pusingan yang dia sekejap jog sekejap berjalan. Dan, ada pusingan yang dia jalan sahaja.

Yang paling penting – beliau tak pakai t-shirt gelebeh lagi!

Pelajaran terbesar yang aku dapat pagi ini cuma satu iaitu: Consistency is KEY!

Tahniah kepada kamu wahai wanita yang rajin.


Pandangan Aku Tentang Indie. Mungkin Sewajarnya Anda Juga Tukar Persepsi Atas Faktor Ini

Aku tak pasti sebenarnya apa itu indie. Tapi secara kasarnya, apa yang aku faham mengenai indie adalah impian lama aku. Mahu ada sebuah kugiran yang ada album sendiri dengan dipenuhi lagu sendiri.

Kemudian kami jual kaset kami itu secara sendiri. Hidup dengan duit sendiri. Tak perlu makan gaji. Aku cerita pasal kaset sebab aku dah tua. Zaman aku, pakai kaset. Kaset dan penutup pen Kilometrico adalah kekasih.

Anda tukar format penyampaian album kaset itu kepada buku, filem, drama, penulisan atau apa saja medium yang boleh dikategorikan sebagai karya, jaja sendiri untuk dijadikan sumber pendapatan, tahniah, anda adalah seorang pengkarya indie.

Akibat wujudnya bahang PBAKL 2016 ketika ini, nama penerbit buku indie kembali memuncak. Seperti kebiasaan, majoritinya atas hujah negatif. Yang buruk, indie. Yang cela, indie. Yang bukan manusia, indie. Yang tak ada adab, indie.

Aku tak pernah rasa aku sebahagian dari orang indie. Bila mereka sebutkan nama-nama besar dalam penerbitan indie, aku selalu ternganga. Aku bukan orang yang terlibat dengan indie secara langsung jadi aku tak pernah rasa aku adalah orang indie. Apa yang aku tulis, adalah pandangan dari orang luar.

Kenapa yang buruk-buruk adalah indie? Kau buat la eskperimen. Ambil satu karya fiksyen indie. Tukar logo penerbit bubuh logo DBP. Burukkan muka depan dia dengan rekaan photoshop yang menggunakan kesan visual preset paling banyak dan kemudian jual.

Mesti ramai yang puji terbitan DBP bagus. Apa yang aku nak sampaikan adalah kita dah ada persepsi.

Najib? Buruk.
Anwar? Mangsa.
Mahathir? Legenda.
Rosmah? Boros.

Persepsi je semua ni.Dulu, persepsi aku, Rosmah boros. Kini, Rosmah pada aku, aku tak peduli apa dia nak beli apa pun. Persepsi boleh diubah.

Tidak dapat aku nafikan, memang banyak aspek buruk penerbitan indie. Mereka terlalu bebas. Tidak ada pengawasan. Tidak ada badan yang menapis. Tidak ada pihak yang menjadi tukang cop getah pelulus penerbitan mereka. Apa saja boleh lepas asalkan ada bahannya.

Tapi positifnya pula, siapa-siapa sahaja yang berani nak membukukan tulisan, boleh cuba hantar email. Tak perlu tunggu ada pertandingan menulis atau tunggu kelulusan orang yang mungkin sudah prejudis dengan isu yang anda cuba bawa.

Yang paling penting, karya anda mungkin akan dinilai oleh orang yang sama generasi dengan anda. Dalam banyak-banyak aspek, aku rasa itu sebabnya banyak karya indie tersiar tanpa diketahui latar belakang penulisnya. Penerbitan indie pada aku, adalah ruang yang membuka peluang kepada orang yang ruangnya tertutup.

Betulkah penulis indie tak ada adab, lucah dan buruk? Betul. Tapi perbandingan kena adillah. Bukan semua penulis indie ni tak ada adab, lucah dan buruk. Dengan menghamparkan selimut yang menghalalkan kata semua penulis indie buruk adalah satu ketidakadian.

Adakah penulisan adegan lucah atau ranjang ini hanya terhad kepada penulis indie? Mana suara apabila penulisan berkonsepkan lucah lembut ditulis oleh kakak-kakak berumur 40an yang juga dibukukan dan dijual?

Adakah kerana mamat dan minah indie ini pakai baju t-shirt, seluar jeans, tudung hipster dan kakak-kakak itu pula berpakaian macam orang kebanyakan, jadi kurang tekanan diberi kepada mereka? Hormatkan orang berumur?

Besar kemungkinan kakak-kakak penulis novel lucah lembut ini tak bising-bising, riuh rendah hingar bingar macam penulis indie. Cara jualan pula sopan. Cakap pula lemah lembut.

Walau bagaimana sopan santun sekalipun, hakikatnya, novel kakak-kakak ini penuh adegan ranjang dan hangat. Bukankah itu isu sebenarnya? Ramai yang menegur penulisan indie kerana tidak menjaga sensitiviti tetapi, novel-novel yang didramakan banyak tak mematuhi syiar Islam.
Siapa berani tegur?

Penulis indie satu sahaja masalah besar mereka, mereka menulis tanpa peduli pandangan orang lain, mentaliti penerbitnya pun sama. Subjek yang orang takut nak sentuh akan disentuh.

Itulah sebenarnya formula mereka dalam kebebasan berkarya. Indie itu sendiri pun kan sebenarnya kata ringkas untuk perkataan independent. Masyarakat kita pula amat susah nak menerima jiwa yang bebas, apatah lagi jiwa yang bebas dan juga bebas dari segi beban kewangan.

Dalam banyak-banyak penyakit Melayu, penyakit Melayu susah nak diubati adalah dengki dengan kekayaan Melayu lain. Cina kaya, tak apa. India kaya tak apa. Melayu kaya? Tak boleh.

Dulu, aku pun macam tu. Sehinggalah satu hari ada orang pukul kepala aku dan kata kat aku, “kalau kau tak kaya, macam mana kau nak mampu sumbang helmet pada budak-budak miskin tiap-tiap bulan?”

Pada ketika itu, aku rajin kumpul derma untuk beli helmet bagi dekat penerima zakat. Jadi, aku tanam kat diri aku, aku nak kaya. Kalau ada orang Melayu kaya, aku nak jadi macam dia. Tapi aku nak kaya dengan cara aku. Sangat seronok sebenarnya kau hidup dengan buat apa kau nak buat.

Tak kiralah kau menulis, buat zine, jual CD lagu, jual lukisan, ambil upah buat poster atau apa saja yang kau reka sendiri dan mampu jadi bekalan hidup kau. Rasulullah pun sarankan kita meniaga.

Aku sebagai orang luar indie agak kagum tengok orang muda Melayu boleh hidup dengan minat sendiri. Amat susah orang Melayu nak keluar dari kepompong ‘sedap makan gaji’ walaupun dalam kepala ada banyak idea kreatif yang dia rasa lebih baik dia buat dan sebenarnya dia lebih suka buat.

Jika kau nak kritik penulisan indie, jangan kritik kesemuanya. Kritik penulisnya. Kritiklah penerbitnya. Spesifikkan kritikan. Kenapa sampai nak mendoakan orang jatuh? Yang kelakarnya, hentam dah, kritik dah, tapi dia tak baca pun buku yang dia kritik.

Sebelum anda kritik, lihatlah diri dulu.

Berapa orang yang anda ambil bekerja bawah anda? Berapa orang yang menyara hidup dengan wang penjualan perniagaan hasil dari sesuatu yang anda lakukan dari sifar? Adakah sebenarnya anda ni makan gaji tapi mendoakan penerbit indie bungkus kerana anda dengki ada yang kaya?

Biarlah mereka kaya. Biarlah mereka terbitkan apa yang mereka nak. Kalau ada yang melampaui batas, pegi buat laporan. Sistem tu ada. Sayangnya, sistem nak ubat hati yang dengki melihat orang lain kaya tak wujud. Itu anda kena ubati sendiri.

Aku tak pasti kenapa bangsa kita sebegitu. Anda nak ajak orang boikot, ajaklah. Tak ada siapa halang. Tapi hukum punca dan kesan perlu dikaji terlebih dahulu.

Persoalannya, “apakah punca penerbitan indie bercambah?”

Mungkinlah, ramai yang dah jelek dengan novel-novel lucah lembut yang ditulis oleh kakak-kakak bertudung yang semakin hari semakin banyak, tapi tidak dikritik atau diperiksa, hanya kerana ramai antara kita sebenarnya mempunyai niat untuk melihat novel-novel tersebut di dramakan untuk tayangan waktu Maghrib?

Aku tak tau. Tapi aku dah jelek dengan drama bersiri kat televisyen. Baru dua minggu lepas aku tengok drama lakonan seorang pelakon perempuan bertudung. Ada satu adegan, dia kena pegang dengan seorang mamat kacak dan lepas tu, dia pulak yang seronok benar kena pegang dengan mamat tu.

Kalau anak perempuan tengok, apa pengajaran yang dia dapat dari adegan bermesej macam tu? Tak apa kalau lelaki kacak pegang tangan kau walaupun kau bertudung, asalkan dia kacak dan tangan selalu angkat besi?

Punca cipta kesan. Permintaan cipta pembekalan. Mesti ada lah sebab kenapa penulisan dan penerbitan indie berkembang tapi itu, lebih baik dijawab oleh pihak yang boleh mengkaji kelemahan-kelemahan penerbitan mereka yang menyebabkan ramai orang dari pelbagai lapisan masyarakat menjurus ke arah penerbitan indie.

Sebab tu lah kot, kita dah boleh nampak, Ustaz-Ustaz pun dah keluar buku ala-ala indie. Hihihi.

Terima kasih PBAKL2016. Aku nak tukar topi aku dari topi orang luar gerakan indie kepada topi ejen Takaful semula. Untuk mengakhiri esei ini, aku ada satu pertanyaan. “Dah sertai takaful?” Kalau belum, anda tahu anda perlu buat.


Pandangan Brunei Tentang “I Want To Touch A Dog”

Kementerian Hal Ehwal Ugama Kerajaan Brunei telah mengemukakan penegasan dan nasihat kepada rakyatnya supaya tidak perlu terikut-ikut dengan sebarang acara atau program yang bercanggah dengan hukum syarak’, amalan beragama, kepentingan awam, keharmonian beragama, tatasusila, kesopanana umum serta sensitiviti umat Islam di Brunei.

Kenyataan rasmi sebegini meredakan kegusaran dan kerisauan rakyat Brunei tentang perihal yang berlaku di Malaysia. Kenyataan ini turut akan mengelakkan cubaan melakukan program yang sama di Brunei juga.

Penganjur program “I Want To Touch A Dog”, Syed Azmi Alhabshi telah mengakui terdapat kelemahan dalam acara berkenaan sehingga menyinggung perasaan umat Islam di negara ini. Baca di sini.


Pernah Menetap Di Sabah, Pemuda Ini Berikan Pandangan Berbeza Tentang Gempa Bumi Di Kinabalu

Nota Editor : Pandangan dan luahan ini asalnya di kongsikan di Facebook Muhammad Najib atau lebih dikenali sebagai Lucius Maximus, pemuda yang pernah menetap di Sabah dan juga orang kuat Syarikat Buku Dubook Press. Kami kongsikan semula di sini dengan izin dari penulis. Semoga bermanfaat untuk renungan bersama.

I. Pernah aku tulis sebelum ini ketika banjir di Kelantan, bila berlaku bencana alam janganlah kita cuba berlagak pandai mengatakan itu hukuman atau bala dari Tuhan.

Cukuplah kita ambil sebagai peringatan bahawa itu bukti kekuasaan Tuhan, dan berfikirlah sekadar apa yang kita tahu dari ilmu alam dan logik akal.

Seperti gempa di Sabah, cukuplah kita terjemahkan bencana ini melalui apa yang kita tahu tentang perihal geologi. Jangan pula kita nak kata gempa ini kerana Sabah tidak melaksanakan hudud atau terlalu kerap moginum di sekitar kawasan Kundasang.

Bukan juga disebabkan ada beberapa ekor monyet yang bodoh sombong berbogel di puncak Kinabalu beberapa hari sebelum gempa meletus.

Pun begitu, tradisi masyarakat Dusun meletakkan Kinabalu sebagai satu tempat suci dan keramat. Walaupun ramai yang kini menganuti agama Kristian atau Islam, mereka masih berpegang pada tradisi ini.

Kinabalu bukan sekadar gunung bagi mereka, tapi lebih dari itu. Tradisi dan kepercayaan turun temurun masyarakat sekitar banyak bertunjangkan pada gunung tertinggi di Malaysia ini.

Malahan setahu aku ada masyarakat Dusun yang menjadikan rutin tahunan mereka untuk mendaki Kinabalu sebagai ‘pilgrimage’ kerana kepercayaan atau sekadar menyanjungi tradisi.

Yang sebenarnya, tidak kisahlah jika seseorang itu menganuti Islam atau Kristian atau pun agama tradisi Dusun, kita semua diajar untuk menghormati adat dan kepercayaan orang lain.

Apatah lagi di tempat indah seperti Kinabalu yang dicipta Tuhan. Untuk kita berbogel, kencing atau berak di puncak Kinabalu adalah seperti menghina keagungan mahakarya Tuhan dan keindahan alam.

Tetapi oleh kerana mahu nampak lain dari yang lain, ada di antara kita yang melampau hingga tidak mengambil kira sensitiviti tempatan. Berbogel di puncak Kinabalu tidak mencetuskan gempa bumi, tapi ia boleh membuat seluruh Sabah gempa dengan rasa marah.

II. Seperti banjir di Kelantan dan bencana-bencana lain sebelum ini, kita masih banyak perlu belajar tentang Search and Rescue (SAR) yang lebih efisien.

Terutama sekali dalam kepantasan bertindak dan dalam lebih berhati-hati mengeluarkan kenyataan, “semua terkawal dan selamat” (tetapi kemudian muncul berita mangsa terkorban dan sebagainya).

Tetapi mungkin, dalam kes gempa di Sabah ini agensi penyelamat kita berdepan bencana yang unik iaitu menyelamatkan ratusan pendaki yang terperangkap di puncak gunung akibat gempa.

Senario yang mungkin sebelum ini kita tidak menjangka lalu ada kekalutan di peringkat awal yang membawa kepada kelewatan bertindak.

Betul, ramai malim gunung yang terdiri dari warga Dusun tempatan menjadi wira sebenar dalam operasi SAR. Dan memang patut kerana mereka inilah yang ratusan bahkan mungkin ribuan kali naik turun gunung, yang lebih mengenali muka bumi dan laluan.

Mereka pasti lebih arif tentang susuk Kinabalu berbanding bomba, tentera, paramedik dan anggota penyelamat yang lain. Juga perlu kita ambil kira ialah ‘acclimatisation’ mereka terhadap altitud tinggi.

Dan kita juga perlu ingat, usaha menyelamat menggunakan helikopter walaupun bunyinya mudah, tetapi tidak bila ia dilakukan di cerun gunung pada ketinggian lebih 3,000 meter dengan udara yang nipis dan tiupan angin yang kuat serta tidak menentu.

Tidak semua jenis helikopter boleh melakukannya dan bukan calang-calang juruterbang yang mampu mengendalikan penerbangan sebegitu.

III.  Aku pernah menetap 3 tahun 7 bulan lamanya di Sabah dan walaupun sudah hampir seluruh pelusuk negeri dikunjungi, entah bagaimana aku belum pernah sampai ke puncak Gunung Kinabalu.

Silap besar, lebih-lebih lagi selepas gempa yang mengubah fizikal Kinabalu dari yang kita kenali sebelum ini.

Selama bertahun di Sabah, hampir setiap pagi aku bermula dengan panorama Kinabalu. Melihatnya tidak pernah gagal untuk menerbitkan rasa kagum, hormat dan terharu. Kinabalu adalah tunjang, paksi, ‘beacon’, ‘obelisk’ dan simbol negeri Sabah. Ia boleh dilihat terus dari kebanyakan kawasan di Sabah, baik secara zahir atau pun secara manifestasinya pada bendera dan jata negeri Sabah.

Lantaran jelaslah betapa besarnya peranan Kinabalu khususnya untuk rakyat negeri Sabah. Bila ada monyet bodoh sombong yang membuat onar di puncak Kinabalu ianya menjadi satu penghinaan untuk rakyat Sabah.

Bila Kinabalu ditimpa bencana dan tercalar ianya mengguris hati rakyat Sabah. Kinabalu adalah anugerah Tuhan sebagai identiti dan kebanggaan rakyat Sabah dan kita rakyat Malaysia amnya (kerana kita pun hampir setiap hari nampak Kinabalu di belakang not RM1 lama atau RM100 baru).

Selepas gempa ini, memang perlulah aku tanamkan azam kembali untuk mendaki Gunung Kinabalu.

LIKE dan FOLLOW Vocket di Facebook serta Instagram


Pandangan Ini Bakal Merubah Pemikiran Ibu Bapa Yang Merasakan Anak Mereka Lembab

Nota Editor: Perkongsian ini asalnya dipaparkan di fb wall Al Irfan Jani, seorang usahawan dan juga penulis di SaleStory-Teller. Kami menerbitkan semula di The Vocket dengan izin dari penulis asal. Semoga perkongsian ini membawa manfaat terutama buat ibu bapa dan para guru dalam mengenal potensi diri setiap anak.

Mengikut kajian Khan Academy, jika seorang murid diberikan masa yang CUKUP untuk kuatkan kefahaman ASAS dalam sesuatu ilmu, kita akan MEMBONGKAR potensi besar anak ini dalam masa beberapa hari selepas itu (dalam kajiannya, 70 hari)

Menurut Salman, pengasas Khan Academy, kebiasaannya dalam sebuah kelas, sewaktu mengajar, guru akan perasan ada sesetengah anak murid yang angkat tangan. Ada juga yang tak angkat tangan. Ada yang berwajah ‘blur’.

Dalam praktis tradisional, guru mungkin menjangka anak murid yang aktif inilah biasanya yang akan jadi doktor, jurutera, peguam dan lain-lain. Dan yang tak angkat tangan itu, pelajar yang biasa-biasa, atau lebih teruk lagi, corot.

Namun, setelah kita membiarkan anak-anak ini MENGUATKAN asas kefahamannya TANPA DIPAKSA menghabiskan silibus dengan cepat, setelah beberapa hari, budak yang corot ini berjaya habiskan silibus seterusnya dengan SUPER CEPAT.

Akhirnya, anak corot ini dapat nombor satu di dalam kelasnya. Dan ‘pattern’ begini bukan sekali dua kami temui. KERAP SANGAT.

Rujuk gambar A, adalah prestasi anak murid yang aktif (angkat tangan)

Rujuk gambar B, prestasi anak murid pendiam, melonjak ke No.1

Kepada ibu bapa, boleh amalkan ‘home schooling‘ untuk menguatkan asas kefahaman anak. Kemudian, boleh masukkan semula ke sekolah biasa jika dah menguasai asas.

Berikut, adalah jenis-jenis guru dalam amalannya:

1) “Bulan ni, kalian semua (seluruh kelas) harus habiskan SATU SUBTOPIK.”  Ini amalan yang berbahaya

2) “Hari ini, cikgu nak tengok masing-masing dah sampai mana.”  Ini amalan yang bagus.

Kesimpulannya, setiap anak ada keupayaan yang berbeza. Oleh itu, jangan terlalu awal ‘JUDGE‘ anak anda corot atau cemerlang.

Jika anak anda lembap sekarang, berikan peluang, tunjukkan dengan sabar. Jangan dibiarkan, kerana ia adalah petanda anak anda menjadi HEBAT. Inilah namanya ‘growth’.

“Siput”nya anak kita hari ini,
adalah “Jaguar” di masa depan,
jika diberi MASA dan KEFAHAMAN yang cukup.


Berbaloikah Untuk Membeli Samsung Gear VR? Ini Pandangan Kami

Hujung minggu lalu, saya berpeluang menggunakan teknologi Virtual Reality (VR) yang dihasilkan oleh Samsung. Ini merupakan kali pertama saya melihat di depan mata goggle VR ini dan ianya dipadankan dengan telefon Samsung S7 Edge. Menurut kotak pada Samsung Gear VR ini, ianya turut boleh dipadankan dengan model telefon Samsung yang lain antaranya Note 5, S6 Edge+,S6 dan S7. Mungkin sedikit lewat untuk review Samsung Gear VR ini tetapi better late than never kan?

Sistem VR Samsung ini dibangunkan oleh teknologi Oculus. Ianya hampir serupa dengan Oculus Rift, cuma anda perlukan sebuah telefon bimbit Samsung untuk anda merasai dunia VR. Mudah sahaja untuk menggunakan Gear VR ini. Anda hanya perlu letakkan telefon Samsung anda pada USB terminal di hadapan Gear VR ini dan anda terus masuk ke dalam sistem Gear VR. Hanya plug and play sahaja dan touch pad pada sebelah kanan Gear VR akan membantu anda navigasi sistem Gear VR dan anda perlu menoleh kiri dan kanan untuk memilih menu yang anda mahukan.

Apa rasa berada dalam Gear VR ini? Kalau anda pernah tonton filem dalam format 3D, ini jauh lebih dahsyat dan hebat daripada itu. Apabila saya mencubanya, saya seperti terputus hubungan terus dengan dunia luar, umpama berada di dunia yang lain. Di bawah ini adalah beberapa screenshots dari dalam bagaimana pandangan saya ketika berada di dalam dunia VR Samsung ini.

Screenshots yang saya rakam dalam bentuk gambar dan video yang saya kongsi di atas cuma bahagian ‘home’ Gear VR ini sahaja. Saya tidak dapat membuat screenshot untuk video khas Gear VR ini. Antara sebabnya mungkin Samsung mahu anda dapatkan Gear VR ini dan anda perlu mencubanya sendiri. Money is king, so no free preview. Haha.

Memang banyak video VR yang telah dihasilkan untuk Samsung Gear VR ini. Paling best yang saya sempat lihat ada video promo 3D untuk The Avengers: Age Of Ultron. Anda akan jadi Iron Man dan lawan konco-konco Ultron bersama ahli Avengers yang lain. Memang cool gila! Pernah tengok video riaksi orang dengan video VR The Conjuring? Memang real seram dia kalau tengok video itu menggunakan Gear VR ini.

Untuk video VR memang banyak pilihan yang anda boleh pilih. Anda juga boleh layan video-video di Vimeo dan bila menggunakan gear VR ini, video-video di Vimeo tampak lebih cool. Anda langgan Netflix? Kalau ya lagi bagus sebab memang ada menu khas untuk anda tonton Netflix menggunakan Gear VR ini. Bila anda layan siri Netflix menggunakan Gear VR ini, anda seperti sedang menontonnya di panggung wayang tanpa gangguan orang di sebelah. Memang layan.

Persoalannya di sini adalah perlu tak anda membeli Gear VR ini? Jawapannya semestinya yes! Bagi saya teknologi Samsung VR ini memang sangat hebat kerana jika anda sudah mempunyai model telefon Samsung yang saya nyatakan di atas, anda hanya perlu dapatkan Gear VR ini sahaja. Harganya pun tak mahal cuma USD99 sahaja (lebih kurang RM400). Oculus Rift sendiri berharga sekitar USD775 (lebih kurang RM3093) sebagai perbandingan.

Bila saya menggunakan Gear VR ini, saya berpendapat smartphone dari jenama lain seperti jauh ketinggalan sebab Samsung terlebih dahulu develop teknologi VR ini dalam smartphone mereka. Anda juga boleh bermain game VR menggunakan Gear VR ini tetapi saya tidak pasti bagaimana ianya berfungsi kerana tidak sempat untuk bermain game menggunakan Gear VR ini dan anda memerlukan controller khas untuk bermain permainan video pada Gear VR ini.

Gear VR dari Samsung ini memang worth the money. Cuma satu masalah timbul; smartphone anda akan cepat panas apabila menggunakan Samsung Gear VR ini. Antara solusi yang ada untuk buatkan smartphone anda tidak panas adalah dengan membuka kipas meja dan halakan terus ke muka anda. Barulah smartphone anda tidak cepat panas.

Ingat lagi dahulu emak saya pasti marah kalau saya terlampau dekat dengan skrin ketika tengok TV. Sekarang ini saya lihat video di skrin yang hanya beberapa inci sahaja dari mata. Kalau emak tahu, mesti saya kena marah. Haha. Ini hanyalah permulaan dari Samsung. Saya yakin di masa akan datang, Samsung akan hadir dengan Gear VR yang lebih awesome. Kalau anda sudah ada smartphone Samsung, beli sahaja Gear VR ini. Berbaloi. Rasa seperti Keanu Reeves dalam filem Johnny Mnemonic pula bila gunakan Gear VR ini. VR is the future!

P/S : Terima kasih buat saudara Mat Rodi yang sudi ‘sponsor’ kami set Samsung Gear VR yang awesome ini. Dan review ini dibuat di Jetpack- Coworking & Events Space, office yang sangat cool. Kalau anda sedang cari ruang pejabat untuk disewa pada harga yang sangat berbaloi, boleh try tengok tempat ini.


10 Tanda Anda Seorang Pelajar Pascasiswazah Yang Mencintai Dunia Pengajiannya

Tempoh hari, kami ada berkongsi dengan anda nukilan pengalaman oleh seorang pensyarah di Universiti Putra Malaysia iaitu Dr Othman Talib.

Perkongsiannya mengenai kerja kursus dan penulisan tesis telah mendapat respon yang positif daripada para pelajar yang sedang mengikuti pengajian di peringkat pascasiswazah. Kebanyakannya dapat mengaitkan situasi yang mereka alami dengan apa yang telah ditulis oleh pensyarah tersebut.

Selain itu, perkongsian Dr Othman Talib juga turut memberi kefahaman kepada pelajar baru mengenai selok-belok dunia pascasiswazah yang amat memerlukan sikap berdikari yang tinggi.

Terbaru, kami ingin kongsikan satu lagi buah fikiran yang ditulis oleh Dr. Othman Talib sewaktu berada di Tanah England. Nukilan terbaru oleh beliau ini telah menyenaraikan 10 tanda-tanda seorang pelajar pascasiswazah mencintai penyelidikan dan penulisan tesisnya. Jom baca berikut untuk ketahui sama ada anda pelajar yang mencintai research dan tesis ataupun tidak!

Research and thesis: Don’t just LIKE it, but LOVE it!

Dua perkataan di atas bermakna SUKA dan CINTA. Ramai yang teringin untuk menyambung pelajaran bagi menambah pengetahuan, menjejaki langkah kawan-kawan atau kerana keperluan dalam pekerjaan.

Apapun alasannya, menyambung pelajaran sebagai pelajar master mahupun PhD bukan sekadar suka, tetapi perlu dipupuk sehingga menjadi satu CINTA.

Kenal 10 tanda-tanda anda MENCINTAI research dan penulisan tesis:

Tanda 1. Berusaha mempelajari kemahiran apa sahaja berkaitan penulisan tesis dan research. Seawal mungkin. Ya, apa sahaja! SPSS, MENDELEY, EndNote, NVivo, EView, SAS, RASCH dan lain-lain.

Tanda 2. Setelah mempelajari kemahiran di atas, lalu mempersiapkan diri ke tahap terbaik dengan mengumpul journal, memahami dan membaca serta menganalisis. Menguasai theory secara mendalam, bukan sekadar “so-so”. Sedikit tidak faham akan mengundang panik. Lalu segera diatasi dengan bertanya, membaca, berbincang dan berinteraksi dengan pihak yang lebih tahu.

Tanda 3. Ketika mempersiapkan diri, minda fokus sepenuhnya bukan sambil lewa atau relax tahap dewa sehingga semuanya lewat.

Tanda 4. Bila anda membaca 3 jam terasa seperti 30 minit sahaja. Malah anda tak perasan pun masa berlalu terlalu cepat. Terasa tidak puas.

Tanda 5. Anda tidak sabar-sabar menunggu untuk memulakan lagi tugas menulis dan menjalankan research. Menunggu bagi anda satu penyeksaan dan meresahkan siang dan malam anda.

Tanda 6. Tiada apa yang dapat menghalang anda dari meneruskan pembacaan dari pelbagai sumber, penulisan, menyiapkan diri untuk menjalankan kajian dan berusaha memahami apa sahaja.

Tanda 7. Anda sedar anda tidak perfect. Tetapi jika anda tahu kelemahan diri, melakukan kesilapan, anda bersegera membetulkan keadaan kerana anda sentiasa berusaha untuk menjadi sesempurna mungkin.

Tanda 8. Anda juga tidak melenting jika ditegur. Tidak mudah melatah bila dikritik. Malah mengucapkan terima kasih kerana membantu anda menjadi lebih sempurna.

Tanda 9. Pengorbanan wang ringgit, tenaga dan masa bukanlah sesuatu yang terlalu sukar. Malah jika terpaksa, anda sangguh berabis untuknya.

Tanda 10. Anda meletakkan keutamaan dalam menyempurnakan apa sahaja tugasan penulisan dan research. Bukan mencari alasan apatah lagi procastination.

Inilah 10 tanda-tanda anda mencintai apa yang anda buat sebagai calon master/PhD, bukan sekadar suka-suka.

Makin kurang tanda yang anda miliki, makin kurang cinta anda…

OT – nukilan ini terhasil ketika aku dalam train dari London ke Middle East Parkway.


Abang Viva Viral Terima Motosikal Yamaha XJ6S Daripada ‘Seseorang’ Sebagai Tanda Penghargaan

Sejak ‘Abang Viva Viral’ mula dikenali orang ramai, ada beberapa pihak telah menghubungi beliau untuk memberikan hadiah sebagai penghargaan kepada pengorbanannya membantu mangsa banjir pada Disember tahun lalu.

Terbaharu, syarikat ICITY Motorworld Sdn Bhd telah berkongsi satu hantaran di mana ‘Abang Viva Viral’ telah selamat menerima motosikal jenis Yamaha XJ6S berserta beberapa aksesori lain seperti topi keledar, jaket dan beg galas.

Menurut portal Motomalaya.net, pihak mereka dimaklumkan oleh ICITY Motorworld Sdn Bhd bahawa ada seorang individu tidak dikenali menghadiahkan motosikal tersebut kepada ‘Abang Viva Viral’ atau nama sebenarnya Azwan Omar.

Rata-rata ramai mengucapkan tahniah kepada Azwan kerana beliau layak menerima hadiah terbabit dan mendoakan kebaikkan buat ‘individu misteri’ yang sudi memberikan hadiah penghargaan kepada unsung hero negara ini pada hantaran Facebook tersebut.

Nama Azwan Omar mula menjadi bualan warganet selepas beliau turun membantu mangsa-mangsa banjir di beberapa lokasi pada akhir tahun lalu dengan hanya membawa sebuah kereta Perodua Viva, bot angin dan sekeping not RM50.

Difahamkan beliau juga bakal menerima sebuah kenderaan pacuan empat roda 4×4 daripada seorang usahawan kosmetik tidak lama lagi selepas beberapa urusan diselesaikan.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Dalam masa yang singkat sahaja, Abang Viva Viral berjaya meraih ratusan ribu pengikut di akaun TikTok yang baru sahaja dibuka. Baca lebih lanjut melalui pautan di bawah.

Kurang 24 Jam Buka Akaun TikTok, ‘Abang Viva Viral’ Raih Lebih 100,000 Pengikut

Lelaki Ini Teruja Dapat Naik Satu Bot Dengan ‘Abang Viva Viral’ Semasa Beri Bantuan Banjir

Ambil Kesempatan Guna Namanya, ‘Abang Viva Viral’ Nafi Kutip Dana Jalankan Misi Menyelamat


Pandangan Tentang MLM Dan Pengambilan ‘Supplement’ Yang Wajar Diberi Perhatian

Nota Editor: Pandangan ini asalnya telah dikongsikan di laman Facebook Puan Sharifah Zuraiha. Kami kongsikan semula di sini dengan izin dari penulis. Semoga pandangan beliau ini membuat kita berfikir semula terutama tentang pengambilan supplement tambahan.

Saya ada ramai kawan buat MLM dalam FB. I have nothing against them. Masing-masing punya cara mencari rezeki. Cuma yang saya kurang berkenan bila orang-orang MLM guna kaedah ‘sampai bila nak kerja makan gaji…?’

Orang yang tanya benda ni tak faham satu konsep – orang kerja makan gaji bukan kerja semata mahu duit tapi kepuasan. Passion and satisfaction just like you guys punya passion n satisfaction dalam bisnes online. Sekali korang look down pada laluan kerjaya orang lain yang buat kerja selain bisnes online macam korang, korang sebenarnya dah tidak respect cara orang lain mencari rezeki mereka. And how do you expect people to respect you? Malah, orang akan lebih meluat daripada tertarik nak join bisnes korang.

I respect people who highlight the goodness in their bisnes online rather than condemning other people. Nak pandang rendah pada orang yang income 3-4 kali ganda lebih rendah daripada you? Think again. Think about barakah. Jika mempunyai duit banyak melonjakkan ego kita dengan merendahkan orang lain, lebih baik tak payah kan. You can go live your dreams and try to stay away from us ok?

My point is – nak ajak orang buat bisnes jangan sampai merendahkan kerja orang lain yang tak buat bisnes mcm you. It’s annoying tau tak?

Orang yang jual supplemen. Dulu saya tak nampak trend ni. Jual ok je dan masih highlight the goodness of natural foods. Tapi sejak akhir-akhir ni, nampak beberapa kengkawan yang mula menjadikan seolah supplement ni sebagai pengganti natural foods. Means dah ambil supplemen itu ini then tak perlu dah nak makan tengahari atau malam dah. Meal replacment katanya.

Well, ayat seperti ini boleh jadi misleading jika tak diterangkan betul-betul. Supplement is a supplement and meal is a meal. Never switch them. If certain supplement is taken, jangan lupa mention sekali that the natural food is still to be taken but in moderate amount.

Apa-apa kita nak ambil pun kena bersederhana. Even supplement. Ada ternampak beberapa rakan yang mention taking supplement ni adalah sebagai pengganti makan tengahari, makan malam. Bunyi macam dah tak payah ambil sayur, buah, ayam, nasi dan ikan. No matter how natural your product is, it can never beat the true natural form of where it came from.

For example – like vitamin C in an orange. There are thousands of vitamin C tablets out there with many brands but can never beat its true form in an orange. So yeah, go ahead highlight the goodness of your product but never tell them “oh you dont need to take those orange anymore cause those supplement had cover it up for ya”

I see it in this way – buah oren tu Allah yang cipta. Supplement tu manusia yang cipta (yang pemberi ilhamnya adalah Allah). So when you say things like that, its like you’re saying supplemet/vitamins ciptaan manusia ni lebih baik daripada natural food ciptaan Allah. Lebih kurang mcm tu la. You guys get what I mean, right?

So fix back the way you guys promo barang supplement tu. Probably you guys don’t mean that and I probably misunderstood you guys, but hey, I’m not the only one with this thinking and you guys might wanna change some few things supaya tak bermaksud macam tu.

Saya faham dalam kita syok nak promo barang dan hasilnya pun masyukkkk, kita akan terlepas pandang benda-benda simple macam ni. Of course lain orang yang membaca maka lain lah interpretasinya but hey again, I’m just saying, k?
Peluang untuk reflect diri in case korang termasuk dalam golongan yang saya maksudkan di sini.

Saya beri teguran random ni sebagai tanda I care.

LIKE dan FOLLOW Vocket di Facebook serta Instagram


pandapro Bakal Beri ‘Free Delivery’ Dan Lebih Diskaun Dengan Langganan Bulanan RM14.90

foodpanda secara rasminya melancarkan pelan langganan bulanan, pandapro yang membolehkan rakyat Malaysia untuk makan, berbelanja dan hidup seperti seorang pro dengan manfaat eksklusif di aplikasi tersebut sempena sambutan ulang tahun kesembilan mereka.

“Tiada yang lebih menyenangkan hati rakyat Malaysia selain daripada tawaran yang hebat dan eksklusif. Dengan pandapro, kami ingin memberikan tawaran tersebut kepada para pelanggan setia kami dengan menawarkan peluang untuk menjadi sebahagian daripada program langganan eksklusif yang menarik,” kata Jay Ar Juan, Pengarah Komersial foodpanda Malaysia.

Dalam usaha untuk memberikan pengalaman terbaik kepada para pelanggan meliputi keseluruhan perkhidmatan penghantaran makanan, pesan ambil, kedai foodpanda dan pandamart, pelan langganan bulanan semua dalam satu ini bukan sahaja menawarkan manfaat eksklusif kepada pelanggan, malahan juga memberikan mereka peluang untuk menikmati rebat eksklusif sebanyak 25% atas bil makanan di restoran rakan niaga terpilih apabila makan di premis dibenarkan kembali kelak.

Untuk waktu terhad sahaja, pandapro akan dibuka untuk langganan awal pada hanya RM14.90 sebulan. Pelanggan yang berdaftar sebagai ahli akan terus menikmati diskaun eksklusif sebanyak 15% ke atas, tambahan atas diskaun sedia ada untuk penghantaran bagi restoran rakan niaga terpilih di foodpanda.

Mereka juga akan menikmati 12 penghantaran percuma untuk pesanan melebihi RM25. Ia tidak hanya berakhir di situ – ahli juga akan menikmati tambahan diskaun 5% untuk pesan ambil beserta dua baucar diskaun 20% untuk pembelian melebihi RM45 di pandamart (dihadkan kepada RM10). Untuk pengguna kerap, penjimatan ini amat ketara.

Buat masa ini, rakan niaga dan restoran yang sudah berada di pandapro termasuklah Chatime, Tealive, A&W, Boat Noodle, Wall’s, Sakae Sushi, Pasta Panas, Padi House, Big Singh Chapati, Ahh-Yum dari Kampong Kravers, Al Fariz Maju, Bakers Cottage dan banyak lagi.

Dengan ramai yang masih bekerja dari rumah, pasti ramai yang bergantung kepada perkhidmatan penghantaran makanan dan ini adalah masa terbaik untuk mencuba pandapro.

Untuk melanggan pandapro, anda hanya perlu buka aplikasi foodpanda kemudian cari dan tekan ikon ‘Become a pandapro’. Selamat mencuba!

Ini beberapa artikel lain berkaitan foodpanda. Klik pada pautan di bawah.

Bergaya Dengan Pakaian Seragam foodpanda, Telatah Comel Budak Ini Curi Perhatian Netizen

‘Rider’ foodpanda Sekali Lagi Muncul Hero, Kali Ini Bantu Polis Tangkap Perompak

foodpanda Lancar pandamart, Barangan Keperluan Dihantar Dalam Masa 20 Minit


Pandelela Bawa Pulang Gangsa Buat Malaysia

Pandelela baru-baru ini menyertai acara terjun antarabangsa, FINA World Swimming Championship 2018 dan berjaya membawa pulang pingat gangsa buat negara.

Beliau berentap dalam acara 10 meter platform individu wanita yang berlangsung di Pusat Sukan Natatorium, Wuhan, China. Beliau  berjaya mengutip 349.15 mata dalam lima terjunan pada peringkat akhir manakala pingat emas dan perak menjadi milik penerjun China, Zhang Jiaqi dengan 427.30 mata dan Ren Qiang dengan 403.85 mata.

Pandelela turut memuat naik gambar di laman Instagramnya semalam dan telah menerima ratusan ucapan tahniah daripada sahabat-handai serta peminatnya. Tahniah Pandelela!

Completed my diving wishlist last night by winning a bronze medal in the individual event at FINA Diving World Cup, Wuhan🇨🇳 . It's been 10 years since my first World Cup outing but it's worth the wait.🥉🇲🇾 #diving #wuhan2018 #malaysiadivingteam #teammas #blessed #thankyou

A post shared by  Pandelela Rinong (@pandelela) on Jun 7, 2018 at 5:32am PDT


Pandelela Berjaya Bawa Malaysia Menang Piala Dunia Buat Kali Pertama

Pandelela Rinong telah mencatatkan namanya dalam buku sejarah apabila berjaya merangkul pingat emas pertama Malaysia di kejohanan Piala Dunia Terjun FINA di Pusat Akuatik Tokyo, Jepun, lapor News Straits Times.

Anak kelahiran Sarawak ini turun dengan watak dan ketenangan yang kuat untuk menewaskan pesaingnya dengan jumlah 355.70 mata bagi memenangi acara individu 10m platform wanita di Pusat Akuatik Tokyo hari ini.

Dengan ketiadaan penyelam dari China, Australia dan Korea Utara, kesempatan ini digunakan sehabis baik oleh penyelam berusia 28 tahun untuk meraih tempat pertama buat negara.

Pemenang pingat Olimpik dua kali itu mencatatkan sejarah baharu buat sukan terjun negara kerana ia adalah pingat emas pertama Malaysia dalam saingan Piala Dunia Terjun sejak penganjuran edisi pertama di Texas, Amerika Syarikat pada 1979.

Menteri Belia dan Sukan, Datuk Seri Reezal Merican Naina Merican berkata bahawa usaha Pandelela telah berjaya mengharumkan nama Malaysia di persada dunia.

“Kejayaan ini terus menyemarakkan semangat kita sebelum acara terbesar tahun ini (Sukan Olimpik Tokyo 2020 pada Julai depan). Saya sangat berbangga dengan Pandelela,” katanya di laman Twitter.

Ini 5 atlet tempatan yang telah berjaya di persada sukan antarabangsa. Klik pautan di bawah untuk membaca.

Ini 5 Atlet Tempatan Yang Telah Berjaya Di Persada Sukan Antarabangsa

Pandelela Bawa Pulang Gangsa Buat Malaysia

Pandelela Dan Cheong Jun Hoong Sumbang Pingat Emas Ke-3 Negara


Pandelela Dan Cheong Jun Hoong Sumbang Pingat Emas Ke-3 Negara

Tidak dapat disangkal lagi kehebatan dua penerjun wanita negara Pandelela Rinong dan Cheong Jun Hoong yang membawa pulang pingat emas ke-3 Sukan Komanwel 2018 untuk negara dalam acara 10m platform seirama di Gold Coast, Australia semalam.

Gold and bronze from us tonight. Wake up tomorrow and fight again. Goodnight! #malaysiadivingteam #poweredbyisn

A post shared by  Pandelela Rinong (@pandelela) on Apr 11, 2018 at 6:47am PDT

Pingat emas sah menjadi milik mereka apabila berjaya mengumpul 328.08 mata. Pingat perak jatuh ditangan pasangan Meaghan Benfeito dan Caeli McKay dari Kanada dengan 312.12 mata manakala gandingan Nur Dhabitah Sabri dan Leong Mun Yee berjaya mengumpul 308.16 mata sekaligus melayakkan pasangan ini meraih pingat gangsa.

Hari ini dijadualkan Jun Hong, Pandelela dan Kimberly Bong akan mewaliki Malaysia untuk acara individu 10m platform. Tahniah dan selamat berjaya buat pasukan terjun negara.


Pandelela Dan Jun Hoong Bawa Pulang Gangsa

Gandingan atlet terjun negara, Pandelela Rinong dan Cheong Jun Hoong berjaya membawa pulang pingat gangsa dalam kategori 10 meter platfrom seirama pusingan kedua di Kejohanan Terjun Siri Dunia FINA di Fuji, Jepun.

Gandingan duo tersebut berjaya mengumpul mata sebanyak 310.32 bagi 5 kali terjunan untuk menjamin pingat gangsa. Pingat perak berjaya dibawa pulang oleh gandingan Kim Mi-Rae dan Kim Kuk-Hyang dari Korea Utara dengan mata terkumpul sebanyak 311.58 manakala pingat emas dibawa pulang oleh gandingan mantap Zhang Jiaqi dan Zhang Minjie dari China dengan 335.70 mata.

Pandalela dan Jun Hoong telah memperoleh pingat perak pada pusingan pembukaan di Beijing, minggu lepas. Skuad terjun negara turun disertai oleh Nur Dhabitah Sabri dan Leong Mun Yee.

Good Luck to the ladies for their World Series in Fuji,Japan🇯🇵. Congratulations to @cheongjunhoong for winning Olahragwati in Anugerah Sukan Negara last night.

A post shared by  Malaysiadivingteam🇲🇾 (@officialmalaysiadivingteam) on Mar 13, 2018 at 8:56pm PDT

Gandingan duo negara ini dijadualkan akan beraksi dalam Sukan Komenwel di Gold Coast bulan hadapan.


Pandemik COVID-19 Buat CEO Bank Untung Besar, Catat Kenaikan Gaji Dan Bonus Berjuta

Ketua Pegawai Eksekutif (CEO) di beberapa bank di Malaysia memperoleh bonus dan kenaikan walaupun terdapat langkah pemotongan kos disebabkan oleh wabak COVID-19, lapor Malay Mail.

Laporan itu menyebut bahawa sekurang-kurangnya tiga CEO bank menerima kenaikan gaji lebih daripada 10 peratus, sementara yang lain menerima imbuhan dalam bentuk bonus dan faedah.

Ketua Pegawai Eksekutif AMMB Holdings Bhd, Datuk Sulaiman Mohd Tahir mencatat lonjakan gaji terbesar dengan peningkatan sebanyak 58 peratus, membawa pulang RM6.64 juta pada tahun 2020 berbanding RM4.2 juta pada tahun 2019. Ini termasuk gaji berjumlah RM2.54 juta dan bonus berjumlah RM3.14 juta.

AmBank Group dalam satu kenyataan menjelaskan bahawa kiraan gaji Sulaiman adalah untuk tempoh antara April 2019 hingga 31 Mac 2020 – mengikut tahun kewangan kumpulan – dan bukanlah sepanjang tahun pandemi penuh.

Kenyataan itu turut menambah bahawa jumlahnya lebih besar berbanding tahun sebelum angka laporan tahunan kerana insentif jangka pendek (STI) yang ditangguhkan, yang bermaksud bonus yang dilaporkan adalah berdasarkan jumlah terkumpul.

Pengarah Urusan dan Ketua Pegawai Eksekutif Kumpulan Hong Leong Bank Bhd, Domenic Fuda membawa pulang RM17.13 juta pada tahun 2020 berbanding RM15.34 juta pada tahun 2019, peningkatan 11.7 peratus yang merangkumi bonus, elaun dan rancangan persaraan sumbangan sebanyak RM10.26 juta dan manfaat berjumlah RM6.87 juta.

Sementara itu, Presiden dan Ketua Pegawai Eksekutif Malayan Banking Bhd (Maybank) Datuk Abdul Farid Alias mendapat kenaikan gaji 10.2 peratus kepada RM9.4 juta pada 2020 berbanding RM8.43 juta pada 2019.

Laporan itu juga menyebut bahawa bekas ketua Maybank, Datuk Mohaiyani Shamsudin berhak mendapat ganjaran berjumlah RM1.95 juta sehingga dia bersara pada 1 November tahun lalu.

Selain itu, ketua AMMB Tan Sri Azman Hashim menerima RM1.71 juta untuk tahun 2020 termasuk RM210,000 dalam bayaran pengarah, bayaran lain berjumlah RM1.47 juta, dan RM26,000 dalam bentuk faedah.

Ketua Pegawai Eksekutif dan Pengarah Urusan CIMB Group Holdings Bhd, Datuk Abdul Rahman Ahmad menerima RM2.41 juta tahun lalu.

Bekas CEO dan menteri kewangan sekarang, Datuk Seri Tengku Zafrul Abdul Aziz juga menerima ganjaran RM8.53 juta untuk 2019. Abdul Rahman menggantikan Zafrul pada 10 Jun 2020 setelah dia dilantik sebagai menteri.

Di samping itu, Pengerusi CIMB, Datuk Mohd Nasir Ahmad menerima RM1.51 juta, peningkatan 2.7 peratus daripada RM1.47 juta pada tahun 2019.

Dan yang terakhir, satu-satunya ketua pegawai eksekutif yang mencatatkan penurunan pada tahun 2020 ialah Ketua Pegawai Eksekutif Alliance Bank Malaysia Bhd, Joel Kornreich. Dia menerima RM9.5 juta pada tahun 2020 berbanding RM10.6 juta pada tahun 2019, penurunan sebanyak 11.5 peratus.

Kornreich menerima RM6.41 juta dalam bentuk gaji, tetapi bonus dikurangkan sebanyak 44 peratus – daripada RM3.17 juta pada 2019 menjadi RM1.7 juta pada tahun 2020. Dia mendapat sumbangan Kumpulan Wang Simpanan Pekerja yang lebih rendah berjumlah RM1.6 juta dan faedah dalam bentuk RM150,000.

Tidak baik untuk ekonomi, bank mungkin tidak setuju dengan lanjutan moratorium. Klik pautan di bawah untuk membaca.

Tidak Baik Untuk Ekonomi, Bank Mungkin Tidak Setuju Dengan Lanjutan Moratorium

Bank Islam Beri Moratorium Sehingga 6 Bulan Kepada Mangsa Banjir

Perkhidmatan Maybank Termasuk Aplikasi M2U Dan MAE Bakal Tergendala Pada Malam Ini


Pandora Hadir Dengan Koleksi Harry Potter Edisi Terhad

Siapa di sini Potterhead? Jika anda Potterhead, anda pasti tidak akan senang duduk dengan koleksi terbaharu daripada Pandora yang awesome dan cantik ini.

Pandora Malaysia kini tampil dengan koleksi Harry Potter edisi terhad menampilkan 12 charms termasuk dengan rekaan Harry Potter, Hermione Granger dan Ron Weasley. Dapat dilihat setiap seleksi koleksi cukup istimewa dan cantik, serta pastinya sesuai jika anda ingin berikan hadiah buat yang tersayang.

Experience the magical Harry Potter universe and collect the charms that bring the memories of the films and books to life. #HarryPotterxPandora #PandoraCharms #PandoraBracelet

A post shared by  Pandora (@theofficialpandora) on Nov 28, 2019 at 1:03am PST

Jika anda menonton filem Harry Potter, anda pasti ingat akan sukan terkenal Quidditch dimana Harry Potter berjaya tangkap Golden Snitch. Menariknya, koleksi ini juga hadir dengan loket Golden Snitch yang pastinya mengimbau memori filem itu.

Selain daripada charms dan loket, pada koleksi kali ini juga tampil dengan bangle yang kelihatan just nice untuk pemakainya. Pada bangle tersebut, dapat dilihat Silver Snitch diletakkan sebagai hiasan.

Untuk pengetahuan anda, harga untuk setiap satu charms bermula daripada RM259 dan harga untuk loket Golden Snitch pula adalah RM419 sahaja. Manakala bangle pula berharga RM479.

Jika anda berminat untuk membeli koleksi Harry Potter ini, anda boleh dapatkan di kesemua cawangan Pandora atau beli secara atas talian di sini. Adakah anda teruja untuk mendapatkan ia?

Sebelum ini SPAO Malaysia turut menjual koleksi Harry Potter. Terlepas berita tersebut? Klik pautan di bawah untuk ketahui lebih lanjut.

SPAO Malaysia Hadir Dengan Koleksi Harry Potter

Vans Hadir Dengan Koleksi Kasut Harry Potter ‘Customs’

Vans Perlihatkan Koleksi Kasut Bersama Harry Potter


Pandora Hadir Dengan Koleksi Star Wars Edisi Terhad Pasti Buat Peminat Teruja

Sebut sahaja Pandora pastinya gadis-gadis sudah teruja untuk membeli kesemua koleksi yang ditampilkan oleh Pandora. Kali ini, Pandora hadir dengan koleksi Star Wars edisi terhad.

Untuk pengetahuan anda, koleksi Star Wars ini menampilkan 12 items termasuk 10 charms, gelang dan charms edisi terhad dimana rekaannya menonjolkan karakter dan simbol galaksi Star Wars. Paling menarik perhatian adalah rekaan Princess Leia, Darth Vader dan juga The Child from The Mandalorian.

A character introduced in the Star Wars™ series The Mandalorian, carry the Child charm by your side to keep the Force close. #StarWarsxPandora #Pandora #TheMandalorian

A post shared by  Pandora (@theofficialpandora) on Oct 1, 2020 at 5:09am PDT

Coming soon ✨✨✨StarWarsxPandora ✨✨✨ #pandoraaddict #pandoradisney #disneycharms #disneycastle #mypassion #disneypandora #pandoramoments #pandoradisneycharm #pandoradisneycharms #pandoradisney #theofficialpandora #pandora #pandorabracelet #pandoraring #pandoracharms #disneylandparis #disneymom #disneyfreak #pandoraaddict #pandoramurano #disneymurano #pandoradisneycollection #pandoraofficial #charms #beads #pandoracollection #pandorainlove #pandorafan #starwars #starwarsfans #starwarsnerd #starwarsxpandora

A post shared by  Annikske Michiels (@annikskemichiels) on Sep 24, 2020 at 7:43am PDT

Show your devotion to the galaxy with jewelry inspired by the films’ characters and symbols. #Starwarsxpandora is here! There’s even a Pandora Shine Limited Edition collectors piece. Which charms did you collect? Hopefully all of them before they’re gone! There’s even a silver Star Wars bracelet to complete the collection. 🏃🏽♀💨We’ll see you soon!

A post shared by  Pandora Del Monte Center (@pandoradelmonte) on Oct 1, 2020 at 4:04pm PDT

Untuk pengetahuan anda, harga untuk setiap satu charms bermula daripada RM189 manakala bangle pula berharga RM479. Bagi anda yang berminat untuk dapatkan koleksi Star Wars ini, anda boleh dapatkan di kesemua cawangan Pandora atau beli sahaja secara atas talian di sini.

Tahukah anda bahawa terdapat periuk nasi bertemakan Star Wars dijual sebelum ini? Klik pautan di bawah untuk ketahui lebih lanjut.

‘Periuk Nasi’ Eksklusif Bertemakan Watak Star Wars Bakal Dilancarkan Disember Ini

Lihat Koleksi Perabot Kenneth Cobonpue Yang Diinspirasikan Daripada Filem Star Wars

Lihat Koleksi Edisi Khas Star Wars x Uniqlo UT ‘Master Of Graphics’


Pandora Papers Dakwa 10 Rakyat Malaysia Simpan Kekayaan Di Luar Negara, Ini Apa Yang Anda Perlu Tahu

Minggu ini heboh di media tempatan apabila terdapat laporan dokumen Pandora Papers yang mendedahkan aktiviti sebahagian rakyat Malaysia yang datang dari latar belakang ahli politik dan usahawan yang menyimpan kekayaan mereka di luar negara.

Menurut Coconut KL yang memetik laporan MalaysiaKini, ia menyatakan bahawa antara ahli politik dan usahawan dari Malaysia yang didakwa terpalit dengan isu ini adalah Daim Zainuddin (bekas menteri kewangan dari tahun 1984 hingga 1991), Zafrul Aziz (Menteri Kewangan sekarang), Ahmad Zahid Hamidi (Presiden UMNO), Yamani Hafez Musa (Timbalan Menteri Kewangan), G Gnanalingam (ahli perniagaan Westport Holdings Sdn Bhd), William Leong (bekas ahli Parti Keadilan Rakyat), Mahmud Abu Bekir dan Hanifah Hajar Taib (anak gabenor Sarawak Abdul Taib Mahmud), Tiong Hiew King dan Tiong Ik King (ahli perniagaan IB Holdings Limited), Larry Low Hock Ping dan Goh Gaik Ewe, Lim Kok Thay (Ketua Genting Group).

Setakat ini, ada beberapa nama yang disebutkan di atas telah menafikan dakwaan bahawa mereka mempunyai kekayaan di luar negeri. Manakala sebahagian lagi difahamkan bakal mengambil tindakan undang-undang kepada agensi media tempatan kerana dakwaan tersebut.

Pandora Papers adalah dokumen yang mendedahkan kekayaan yang disembunyikan di luar negeri, sindiket pengecualian cukai dan aktiviti mencuci duit dari kalangan orang kaya dan berpengaruh di dunia. Data tersebut diperoleh oleh International Consortium of Investigative Journalists (ICIJ) di Washington DC yang telah bekerjasama dengan lebih 140 organisasi media serta melibatkan 600 wartawan di 117 negara.

Pendedahan Pandora Papers merangkumi 6.4 juta dokumen, hampir tiga juta gambar, lebih dari satu juta e-mel dan hampir setengah juta spreadsheet. Ia juga melibatkan 14 sumber yang dipercayai yang diperoleh oleh agensi media dalam satu pendedahan yang paling mengejutkan minggu ini.

Selain cerita yang melibatkan rakyat Malaysia, antara yang didedahkan oleh Pandora Papers adalah bagaimana Keluarga pemerintah Qatar berjaya mengelak cukai sebanyak £18.5 juta untuk sebuah rumah di London, King of Jordan yang didakwa membeli hartanah di UK dan AS bernilai £70 juta melalui sebuah syarikat rahsia dan bagaimana keluarga Presiden Kenya Uhuru Kenyatta secara rahsia memiliki rangkaian syarikat luar pesisir selama beberapa dekad.

Fail-fail tersebut mendedahkan bagaimana beberapa orang paling berkuasa di dunia – termasuk lebih daripada 330 ahli politik dari 90 negara – menggunakan syarikat luar pesisir untuk menyembunyikan kekayaan mereka. Lakshmi Kumar dari kumpulan pemikir Global Financial Integrity AS menjelaskan bahawa orang-orang ini “mampu menyalurkan dan menyedut wang serta menyembunyikannya,” melalui syarikat tanpa nama.

Penubuhan syarikat luar pesisir atau offshore ini dilihat untuk mengaburi mata umum dalam menyembunyikan aset serta lubuk untuk mencuci duit. Ia ditubuhkan melintasi sempadan disebabkan undang-undang di negara terbabit tidaklah seketat di negara sendiri.

Selain itu, di negara terbabit, orang kaya atau mereka yang berpengaruh mempunyai kelebihan apabila terdapat undang-undang yang melindungi nama mereka sebagai pemilik syarikat terbabit dan di dalam beberapa kes, cukai yang dikenakan di sana lebih rendah atau tidak ada.

Untuk rekod, antara negara yang sering dijadikan ‘syurga bebas cukai’ oleh golongan kaya dan berpengaruh ini adalah Kepulauan Cayman dan Kepulauan Virgin Britain serta negara-negara seperti Switzerland dan Singapura.

Dan untuk pengetahuan anda, selain daripada menjadi tumpuan golongan kaya di rantau ASEAN, jiran kita Singapura adalah antara lima negara teratas di dunia yang menyalurkan dana ke negara-negara dengan rejim cukai rendah (atau bahkan tidak ada sama sekali) seperti Luxembourg, Cyprus dan Jersey serta Caribbean seperti Kepulauan British Virgin, Bermuda dan Bahamas.

Pembunuh yang datang tanpa diundang, ini apa yang anda perlu tahu mengenai kanser. Untuk membaca, klik pautan di bawah.

‘Pembunuh’ Yang Datang Tanpa Diundang, Apa Yang Anda Perlu Tahu Tentang Kanser

Mutasi Baharu COVID-19 Dilaporkan Mudah Berjangkit, Ini Apa Yang Anda Perlu Tahu

6 Tahun Menunggu, 2 Kali Gagal, Lihat Apa Pemuda Ini Lakukan Demi Menawan Everest


‘Ada Beritahu Tapi Dibuang Dari Group’ – Ini Respon Abang Viva Selepas Dituduh Kahwin Tanpa Restu

Tular sejak semalam apabila dikongsikan di media sosial bahawa Azwan Omar atau lebih dikenali dengan nama ‘Abang Viva’ telah melangsungkan perkahwinan dengan gadis pilihannya.

Hari yang disangka menjadi hari bahagia buat beliau nyata telah berubah apabila tular sebuah perkongsian daripada adik-beradik beliau sendiri yang mendakwa perkahwinan beliau tidak diketahui oleh ibu bapa beliau sendiri.

Perkongsian yang tular tersebut terus menimbulkan pelbagai persoalan di kalangan netizen sekaligus mendesak Abang Viva untuk membuat live dalam memberi penjelasan sepenuhnya bagi membolehkan orang ramai menilainya sendiri.

Menerusi perkongsian Facebook Live Azwan Omar, beliau memaklumkan telah bernikah pada 14/10 iaitu pada minggu lalu. Walau bagaimanapun, tarikh pernikahan dan majlis pernikahan beliau telah dimaklumkan kepada ibu bapa beliau sejak dari awal lagi dan bukannya seperti yang didakwa.

Malah, Abang Viva menerusi live turut menunjukkan nota selamat pengantin baru daripada ibu beliau sendiri kepada netizen sebagai bukti.

Isu ketiadaan ibu bapa pada sewaktu pernikahan beliau turut dijawab di mana tarikh yang ditetapkan jabatan agama adalah 14 Oktober dan tidak dapat ditunda. Faktor kesihatan ibu ayah beliau yang tidak mengizinkan membuatkan mereka tidak dapat hadir majlis pernikahan anak mereka.

Dalam pada itu, Abang Viva turut mengakui kesilapan beliau sendiri yang memilih untuk meneruskan perkahwinan meskipun ibu bapa beliau seolah kurang bersetuju walaupun sudah dimaklumkan kepada ayah beliau sebanyak tiga kali dan lima kali kepada ibu beliau mengenai hasrat untuk melangsungkan perkahwinan.

Isu yang berlaku dalam keluarga serta ditular di media sosial ini secara tidak langsung telah membuatkan orang ramai tahu sedikit sebanyak krisis yang berlaku dalam keluarga.

Namun, menurut Abang Viva, beliau perlu memaklumkan perkara yang sebenar agar tiada lagi dakwaan yang palsu terhadap beliau.

Beliau juga turut memaklumkan mengapa perkara ini tidak dibincangkan sesama keluarga sahaja di mana beliau telah dikeluarkan daripada WhatsApp Group keluarga oleh kakak beliau sendiri sejak dari pertengahan tahun lagi.

Perkongsian yang dilakukan dengan jelas oleh Abang Viva telah mendapat perhatian para netizen yang berharap agar hubungan keluarga beliau tidak terjejas dan mendoakan perkahwinan beliau kekal bahagia. Berikut merupakan respon netizen terhadap penjelasan beliau.

Beliau juga turut mengakui ini mungkin ujian buat beliau selepas dilimpahkan dengan anugerah, kekayaan serta kemasyhuran.

Sehubungan dengan itu, Abang Viva mengharapkan agar orang ramai dapat mendoakan dan memberi peluang buat beliau berbaik bersama keluarga sekaligus mengelakkan daripada lebih banyak aib keluarga dikongsikan.


Pandu Kancil Ke Dalam ‘Airport’, Ini Kisah Sebenar Pemandu Wanita Dari Terengganu

Dua hari lalu tular di media-media sosial gambar sebuah kereta kancil yang dipandu masuk ke ruang balai pelepasan lapangan terbang di Terengganu.

Kejadian ‘pelik’ itu dilaporkan berlaku di Lapangan Terbang Sultan Mahmud (LTSM), Kuala Nerus.

Menurut laporan awal, pemandu kereta Kancil tersebut bukanlah tersesat atau tersalah masuk ke dalam bangunan itu tetapi dia dikatakan mengalami tekanan hidup ataupun stress.

Hampir sama dengan kejadian seorang wanita sebelum ini yang mengamuk selepas kereta miliknya ditunda oleh pihak berkuasa beberapa bulan lalu.

Kedua-dua mereka dikatakan mempunyai masalah tekanan hidup sehingga bertindak demikian.

Kembali kepada kejadian Kancil yang dipandu dalam bangunan tadi, pihak polis mendedahkan dia sebenarnya pernah mempunyai rekod mendapatkan rawatan di Hospital Sultanah Nur Zahirah di Terengganu pada 2012.

Portal Harian Metro dalam laporan mereka menjelaskan wanita itu sebenarnya pernah mendapatkan rawatan psikiatri.

“Wanita itu memaklumkan tidak tahu mengapa dia boleh bertindak sedemikian.

“Ketika soal siasat, wanita itu memaklumkan dia sendiri tidak sedar dan tidak tahu bagaimana dia boleh memasuki kawasan berkenaan,” kata Ketua Polis Daerah Kuala Terengganu.

Walaupun mempunyai sejarah kesihatan, pihak polis memaklumkan mereka masih akan menyiasat kejadian itu mengikut Seksyen 448 Kanun Keseksaan kerana menceroboh.

Pemandu wanita itu bagaimanapun tidak ditahan tetapi diserahkan kepada Hospital Sultanah Nur Zahirah untuk tujuan pemeriksaan selepas kenyataannya direkodkan.

Baca perkongsian kami sebelum ini mengenai kisah di sebalik tindakan wanita ini yang mengamuk selepas keretanya ditarik. Klik pautan di bawah untuk membaca.

Mengamuk Ketika Kereta Ditarik, Netizen Dedah Kisah Sebenar Wanita Ini Yang Ramai Tidak Tahu

Lelaki Ini Kongsikan Cara Untuk Membezakan Antara Stress, Depresi Dan Depresi Klinikal Yang Anda Perlu Tahu

11 Cara Bagaimana Saya Tangani Stress Semasa Jadi Doktor


Pandu Kereta Pelanggan Sehingga Enjin Rosak, Tindakan Bengkel Ini Undang Kemarahan Pemilik Preve

Tular satu rakaman video dan beberapa gambar yang dikongsikan oleh seorang pemilik Proton Preve apabila mendakwa keretanya telah dipakai oleh sebuah bengkel modifikasi dalam satu jarak yang jauh sepanjang lelaki itu meninggalkan kereta sejak awal bulan Disember tahun lalu.

Lebih memburukkan keadaan lagi apabila keretanya telah mengalami masalah enjin dan beberapa bahagian modifikasi bodykit nampak kurang memuaskan serta catnya sudah mula terkopek.

Pemilik Preve berkenaan telah pun membuat satu laporan polis pada dua hari lepas. Di dalam laporan tersebut, pemilik telah menghantar kepada bengkel terbabit pada 8 Disember 2021 dengan jarak perbatuan 231,916km untuk membuat bodykit dan menukar warna.

Menerusi satu perjanjian yang dipersetujui melalui mesej WhatsApp, pihak bengkel berjanji kereta itu akan disiapkan pada Tahun Baharu Cina 2022 iaitu 1 Februari lalu, dengan kos keseluruhan bernilai RM15,000.

Pemilik Preve telah membuat pembayaran awal bernilai RM10,000 dengan dua kali pembayaran sebanyak RM7,000 dan RM3,000 pada bulan dan tahun yang sama. Menurutnya lagi, sewaktu beliau cuba mendapatkan invois, pemilik bengkel terbabit enggan memberi kerjasama dengan memberikan pelbagai alasan.

Setelah lelaki ini mendapati perjanjian dengan pemilik bengkel terbabit mula sukar disepakati seperti yang dirancang pada tahun lalu, beliau telah bertanya untuk mengambil semula kereta Preve tersebut, bagaimanapun pemilik bengkel itu melarangnya dan meminta beliau menjelaskan baki pembayaran yang bernilai RM5,000 terlebih dahulu.

Pada petang 22/03/2022, pemilik Preve telah menerima satu video melalui WhatsApp menunjukkan pemilik bengkel sedang memandu keretanya sambil merakam video untuk menunjukkan kereta tersebut ‘kurang sedap’ kerana enjinnya dipercayai mengalami masalah sehingga mengeluarkan bunyi.

Selepas melihat video berkenaan, pemilik Preve terus pergi ke bengkel terbabit untuk melihat sendiri keadaan keretanya. Dia berasa amat kecewa apabila melihat  beberapa kerosakan selepas menghantar kereta di bengkel terbabit.

Antara beberapa kerosakan yang beliau perasan ialah panel dashboard patah, antena asli hilang, cat kurang sempurna pada beberapa bahagian belakang dan dalam enjin, serta kemasan pendawaian lampu dan bumper kurang memuaskan.

Enam hari selepas itu, pemilik Preve pergi ke bengkel modifikasi terbabit sekali lagi bersama seorang mekanik yang didakwa pernah bertanggungjawab menjaga enjin keretanya. Hasil semakan awal mendapati enjin keretanya mempunyai masalah dan perlu diambil untuk dibaiki di bengkel lain.

Beliau turut mendakwa pihak bengkel telah memandu keretanya tanpa kebenaran dalam jarak yang sangat jauh setelah beliau mendapati jarak perbatuan telah bertambah dari 228,134km (pada 3/12/2021) kini telah menjadi 231,916km. Ini bermakna kereta tersebut telah bergerak sejauh 3,782km sepanjang ditinggalkan di bengkel terbabit.

Jadi dia mendakwa itu mungkin menjadi punca kenapa enjin keretanya mengeluarkan bunyi yang kurang disenangi seperti dalam video yang dikongsikan sebelum ini.

Bagaimanapun pemilik bengkel modifikasi terbabit enggan memberikan kerjasama dengan menghalangnya daripada mengambil semula kereta tersebut serta meminta beliau menjelaskan baki pembayaran terlebih dahulu.

Oleh kerana berang dengan tindakan pemilik bengkel modifikasi tersebut, laporan polis dibuat bagi melindungi diri pemilik Preve yang berasa kurang berpuas hati dan sebagai perlindungan diri untuk beliau mengambil semula keretanya bagi membaik pulih kerosakkan enjin. Tambahnya lagi, beliau akan membuat pembayaran baki setelah menolak kos pembaikan enjin itu nanti.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Seorang pemilik Myvi menarik perhatian warganet apabila dia memuat naik gambar dan video menggunakan ‘steering potong’ baca lebih lanjut melalui pautan di bawah.

Tindakan Pemilik Myvi Guna ‘Steering Potong’ Berharga RM2,500 Undang Pelbagai Reaksi

Netizen Sedih Lihat Keadaan Perodua Axia Diubah Suai Hingga Hilang Seni ‘Stance’


Pandu Kereta Proton Saga Milik Bapa, Budak 11 Tahun Ditahan Polis

Sejak-sejak hari ini semakin banyak kes budak bawah umur pandu kereta di luar pengawasan orang dewasa. Pada awal Mei lalu, tular kisah kanak-kanak lelaki berusia 6 tahun memandu kereta Toyota sehingga terlibat kemalangan.

Terbaharu, seorang kanak-kanak lelaki berusia 11 tahun tular di media sosial apabila memandu kereta milik keluarganya di jalan raya membuatkannya ditahan polis di rumahnya di Pandamaran, Klang.

Turut ditahan adalah bapa kanak-kanak itu yang merupakan pemilik berdaftar kenderaan yang dipandu oleh murid sekolah rendah berkenaan.

Budak Bawa Kereta Budak buat hal lagi, berani pandu kereta di jalan sesak. Seorang kanak-kanak lelaki memandu sebuah kereta Proton Saga. NAMPAKNYA isu kanak-kanak memandu kereta di jalan raya masih tidak berkesudahan. #BudakBawaKereta #kanakkanak #kanakkanakbawakereta #buathal #kereta #protonsaga

♬ Hide and Seek – Sare Remix – Lizz Robinett

Penahanan itu bagi membantu siasatan atas kesalahan bersubahat dan berlaku cuai dalam kejadian tersebut.

Ketua Polis Daerah Klang Selatan, Asisten Komisioner Cha Hoong Fong berkata, Bahagian Siasatan dan Penguatkuasaan Trafik, Klang Selatan telah menerima satu klip video yang tular di media sosial berhubung kejadian itu.

Katanya, pengamatan pegawai penyiasat terhadap video berdurasi 1.21 minit berkenaan mendapati seorang kanak-kanak lelaki memandu sebuah motokar jenis Proton Saga berwarna silver bernombor pendafataran NCJ 3233 yang mana siasatan mendapati kejadian itu berlaku pada 9 Jun lalu pukul 6 petang di Jalan Banting-Pandamaran (Jalan Kampung Pendamar).

“Bertindak di atas maklumat itu, hari ini pukul 1.15 pagi, Bahagian Siasatan dan Penguatkuasaan Trafik Klang Selatan telah membuat serbuan di sebuah rumah yang terletak di kawasan perumahan Pandamaran.

“Hasil serbuan tersebut anggota polis telah menahan sebuah motokar jenis Proton Saga nombor pendaftaran NCJ 3233 bersama pemiliknya serta seorang kanak-kanak lelaki berumur 11 tahun dipercayai memandu motokar seperti dalam video yang ditularkan yang sedang disiasat polis,” katanya dalam satu kenyataan.

Tambah Hoong Fong, kereta yang dirampas dan bapa dengan anaknya itu telah dibawa ke Balai Polis Trafik, IPD Klang Selatan untuk membantu siasatan  dalam kes tersebut.


Pandu Lamborghini Dan Tidak Berkira, Siapa Sebenarnya ‘Sultan Pemurah’ Di TikTok?

Nama Sultan Pemurah kini menjadi sebutan ramai di platform TikTok kerana sepadan namanya, beliau ‘tidak berkira’ dalam memberi gift atau hadiah kepada influencer di TikTok. Paling menjadi tumpuan adalah sewaktu Ryan Bakery membuat satu sesi live hujung minggu lalu.

Dalam sesi live tersebut, Ryan menerima hadiah ‘Singa’ oleh Sultan Pemurah berkali-kali sehingga mengejutkan pemuda itu yang bimbang andai Sultan Pemurah tersilap memberi mewah berkenaan berulang kali.

Dalam live itu, Ryan berkata beliau hanya mahu bersembang santai dengan para pengikut tetapi hadiah yang diterima daripada Sultan Pemurah sangat tidak dijangka.

Teruja dengan hadiah istimewa diterimanya, Ryan berkongsikan kegembiraannya bersama tunang yang secara kebetulan menghubunginya ketika itu. Malah, Ryan berkata wang daripada gift tersebut boleh digunakan untuk majlis perkahwinan mereka nanti.

Jumlah harga hadiah yang diberikan kepada Ryan oleh Sultan Pemurah adalah sekitar 300,000 Coins dan anda perlu labur RM19,958 untuk beli Coins sebanyak itu di TikTok.

Dalam sesi live yang lain, Ryan sempat bersembang dengan Sultan Pemurah sendiri dan bertanya tentang identiti sebenar beliau.

Namun, beliau berkata beliau tidak mahukan publisiti dan mahu kekal low profile di TikTok. Beliau juga sempat berseloroh bahawa beliau membeli coins di TikTok menggunakan kad kredit milik ayahnya.

Berdasarkan perkongsian, beliau seorang yang sudah berkahwin dan tinggal di Kuala Lumpur. Di profil TikTok miliknya, beliau dilihat memandu sebuah Lamborghini dan seorang rakyat Malaysia.

Beliau juga berkata akan terus muncul secara random dalam live sesiapa sahaja di TikTok untuk memberi hadiah secara suka-suka kerana beliau gembira melihat reaksi mereka yang menerima hadiah. “Saya support semua live. Suka lihat reaction orang kalau dapat lion,” katanya.

Ada yang meneka daripada gaya percakapan, lelaki tersebut adalah Kacak, anak lelaki kepada Dato Seri Vida. Tetapi siapa pun beliau, cara Sultan Pemurah berkongsi rezeki walaupun berbeza tetap berjaya mengukir senyuman kepada mereka yang dibantunya.

TikTok sebenarnya satu platform yang bermanfaat jika digunakan dengan cara yang betul. Baca lagi pada pautan di bawah.

Bukan Aplikasi ‘Sampah’, Ini Manfaat Lain TikTok Yang Ramai Tidak Tahu

Berpesta Arak Dalam Kolam Renang Homestay, Tindakan Kumpulan Ini Undang Kecaman Netizen

Rakam Pocong Ketika ‘Live’ Di TikTok, Netizen Kembali Persoalkan Kesahihan Video Ini


Pandu Proton X50 Pelanggan 180km/j, Sales Advisor Kemalangan Dan Kereta ‘Total Lost’

Setiap orang pasti teruja bila tiba masa ‘Delivery Day’ kereta baru yang diidamkan sejak sekian lama. Tapi bukan semua ‘Delivery Day’ berakhir dengan kereta selamat sampai ke tangan, ada juga yang dapat khabar berita kurang menyenangkan.

Semalam tular satu kisah kereta Proton X50 mengalami kemalangan ngeri dan total lost semasa dalam perjalanan untuk menghantar kereta kepada pelanggan yang berada di Johor Bahru.

Seorang pengguna Facebook yang dikenali sebagai Puteri TopSales, seorang bekas sales advisor Proton telah berkongsi satu hantaran bagi menceritakan hal sebenar dan membersihkan nama beliau akibat kemalangan yang berlaku.

Menurut Puteri, dia telah berurusan dengan pelanggan semenjak empat bulan lalu. Walaupun dia tidak lagi bersama Proton, dia masih berurus niaga menjual kereta atas kepercayaan pelanggannya.

Kereta pelanggan ini telah didaftar pada 1/3/2021 dan merancang untuk penghantaran dari KL ke JB pada 6/3/2021. Oleh sebab Puteri tidak lagi bekerja sebagai sales advisor Proton, dia telah dimaklumkan tidak menghantar kereta pelanggan bersendirian.

Jadi, Azmi salah seorang sales advisor di situ telah menemani Puteri untuk penghantaran. Pada pukul 3 petang hari kejadian, pengurus bilik pameran tersebut telah menjadi saksi melihat Azmi memandu kereta Proton X50 tersebut, manakala dia membawa kereta Azmi.

Difahamkan sejurus mereka berdua keluar dari bilik pameran, Azmi telah hilang meninggalkan Puteri bersendirian. Apabila Puteri menelefon Azmi untuk berjumpa semula dan konvoi bersama, Azmi memberikan ‘alasan’ dan meminta Puteri untuk meneruskan perjalanan dulu.

Pada jam 5.30 petang, Puteri telah menghantar lokasi pelanggan kepada Azmi dan dia memberitahu Puteri yang dia telah sampai di Melaka dan masih meneruskan perjalanan. Puteri selamat keluar dari tol Skudai Johor Bahru pada jam 7 petang, namun Azmi masih berdiamkan diri tanpa khabar berita.

Puteri berjaya menghubungi Azmi pada pukul 8 malam dan dia menyatakan telah berada di kawasan Segamat. Pada pukul 10 malam, Puteri cuba menghubunginya selama 40 kali, tetapi tidak dijawab.

Sehinggalah pada pukul 11 malam, Puteri telah mendapat panggilan dari pelanggannya sendiri memberitahu yang Azmi telah menghubunginya memberitahu kereta tersebut telah mengalami kemalangan teruk dan total lost di sekitar kawasan Segamat.

Semasa di balai polis, Azmi membuat pengakuan dia telah memandu kereta pelanggan pada kelajuan 180km/j. Pada masa yang sama, dia menyalahkan Waze dan maps kerana membawa dia melalui jalan kawasan Karak dan menghampiri Dungun walaupun destinasi sebenar mereka berdua ialah Johor Bahru.

Ekoran kejadian tersebut, Puteri telah membuat satu cover report polis bagi mempertahankan diri dan menjaga nama baiknya. Dia berharap semua orang dapat mengambil iktibar dari kejadian yang berlaku dan Puteri tetap berjumpa dengan pelanggannya bagi menyelesaikan perkara ini dengan baik.

Bagi Azmi pula, syukur kerana dia tidak mengalami sebarang kecederaan dari kemalangan ngeri tersebut. Terima kasih kepada sistem keselamatan Proton X50 yang mendapat 5-Bintang dari NCAP. Sekarang dia bertanggungjawab ganti rugi dalam kes ini.

Pada awal bulan Februari lalu, seorang pemandu terselamat walaupun Proton X50 miliknya total lost akibat terlanggar rim dan tayar lori yang tertinggal di atas jalan raya.

Pemandu Selamat Walaupun Kereta ‘Total Lost’, Proton X50 Layak Terima Penarafan NCAP ASEAN 5-Bintang

Proton X50 Dilancarkan Secara Rasmi Dengan Harga Serendah RM79,200


Pandu Secara Berbahaya, Pemandu Proton Persona Ini Patahkan Cermin Sisi Myvi

Pada hari semalam tular satu rakaman dashcam di mana sebuah Proton Persona menyelit di antara dua buah Myvi yang sedang menunggu lampu isyarat merah.  Proton Persona itu dilihat memecut laju di laluan kecil yang betul-betul memuatkan kereta itu.

Lebih memburukkan keadaan lagi, tindakan pemandu Persona itu telah menyebabkan cermin sisi kereta Myvi berwarna hitam rosak dan patah. Kejadian tersebut dirakam oleh salah sebuah kenderaan lain yang berada dibelakangnya.

Setelah menyelit dan melanggar cermin sisi sehingga rosak, pemandu Myvi dan Nissan Almera cuba dilihat cuba mengejar kereta Persona yang bersalah itu untuk menyelesaikan perkara terbabit.

Rakaman video itu telah menarik perhatian ramai mengecam tindakan berbahaya pemandu Persona tersebut kerana melanggar undang-undang jalan raya serta tidak mengendahkan keselamatan diri sendiri mahupun pengguna jalan raya yang lain.

Rata-rata orang ramai yang telah menonton rakaman video dashcam tersebut mahu pemandu Persona itu ditangkap dan dikenakan hukuman yang setimpal dengan tindakan berbahayanya.

Tambah orang ramai lagi, tidak boleh dibayangkan andaikata ada penunggang motosikal sedang menunggu lampu isyarat merah ketika waktu itu. Sudah pasti berlakunya kemalangan yang lebih buruk.

Seorang lelaki yang mengamuk kerana pihak pengawal keselamatan enggan menjaga anaknya telah ditahan polis baru-baru ini setelah didakwa terlibat dalam kes jenayah. Baca lebih lanjut melalui pautan di bawah.

Pernah Kecoh Tinggal Anak Dan Maki Pengawal Keselamatan, Lelaki Ini Ditahan Polis Terlibat Kes Jenayah

Penunggang Dan Pembonceng Motosikal Nyaris Maut Angkara ‘Kanvas Terbang’

Pemilik Nombor Plat ‘Fancy’ Boleh Didenda Tidak Lebih RM3,000 Jika Bersalah


Pandu Uji Singkat Proton Perdana 2.0 Dan 2.4 Di Litar Ujian Proton, Shah Alam

Proton Perdana 2.0 dan 2.4 baharu sudah pun berjaya dilancarkan. Sebelum dijual secara rasmi, Proton telah menjemput pihak media sebanyak dua kali untuk dipertontonkan. Kali pertama ialah previu bersama mantan Pengerusi Proton Holdings, Tun Dr. Mahathir Mohamad dan beberapa pengurusan tertinggi syarikat. Sesi previu kedua pula ialah bersama pengurusan baharu di mana pihak media diberi peluang untuk memandu uji model flagship nasional itu. Berikut ialah ulasan mengenai pandu uji singkat di litar ujian Proton di Shah Alam.

Proton Perdana baharu menggunakan platform Honda Accord generasi kelapan dan umum diketahui bahawa model itu pada asalnya direka semula eksklusif untuk kegunaan kerajaan. Untuk fasa kedua, Proton dibenarkan mengubah bahagian luar kenderaan dan mengemas kini interior supaya lebih relevan dengan trend semasa.

Untuk model jualan kepada umum, Accord mempunyai lebih kebebasan untuk dijelmakan sebagai sebuah Proton dengan identiti tersendiri. Tambahan pula, perubahan estetik yang signifikan diperlukan memandangkan respon Mitsubishi Lancer yang dijenamakan semula sebagai Proton Inspira agak kurang memberangsangkan jika dihakimi melalui maklum balas warga siber. Dengan Perdana fasa kedua ini, Proton telah mengolah sebanyak mungkin supaya sekali pandang, nampak jelas bahawa kereta yang dibangunkan ini adalah Proton dan bukan sebuah Honda yang ditukar lencana, bampar depan dan belakang sahaja.

Perdana baharu berada di dalam segmen D iaitu pasaran yang hampir kepada kategori mewah. Pesaingnya ialah Honda Accord, Toyota Camry, Nissan Teana, Kia Optima K5, Hyundai Sonata, Peugeot 508 dan Ford Mondeo. Berada di dalam segmen itu ‘memaksa’ Proton untuk tampil dengan rekabentuk setara dan boleh dikatakan hasil akhirnya tidak kalah jika diparkir sebelah menyebelah di antara model keluaran jenama global. Walaupun Perdana diasaskan dari Accord generasi kelapan namun perbezaannya nampak ketara. Bahagian depan menggunakan bahasa rekaan semasa Proton yang sopan dan lembut seperti Iriz namun masih mempunyai bayangan harimau seperti Gen.2, Persona dan Satria Neo. Bilah gril ‘Proton Wings’ kini mempunyai dua barisan dan selari dengan lampu utama dan diserlahkan lagi melalui lampu signal LED. Di bahagian bawah pula, garisan horizontal krom menambah efek mewah Perdana dengan jeriji hitam yang nampak garang, mengimbangi imej lembut pada barisan jeriji dan lampu utama. Pada bahagian sisi, imej premium diteruskan melalui penggunaan sirip pada fender.

Bahagian depan Perdana digayakan dengan harmoni hingga ke bahagian belakang yang pada asalnya nampak mengembang pada model Accord generasi kelapan. Tiang C dilandaikan ke belakang dan turun ke bonet seolah-olah sebuah Jaguar XJ dan ianya dilakukan dengan kemas sekali. Lampu belakang direka sempurna yang kelihatan seperti evolusi lampu belakang Persona atau Preve manakala palang krom melintang pula menambah lagi efek premium Perdana. Bampar belakang pula kelihatan janggal, pada previu pertama kit badan dan peresap (diffuser) Perdana diwarnakan dua tona seperti Iriz manakala muncung ekzos berkembar pula berwarna krom, selari dengan trend kereta mewah. Disebabkan beberapa faktor, pengurusan Proton membuat keputusan untuk mewarnakan kesemua kit badan satu tona dengan warna badan seterusnya menampakkan ekstra ruang pada bahagian belakang sisi kereta. Setidak-tidaknya bahagian peresap bampar tersebut boleh diwarnakan hitam manakala kit badan sisi dan lips depan boleh mengikut warna senada dengan badan kereta. Mujurlah lampu reflektor bampar dihias dengan bingkai krom yang merupakan identiti Perdana V6 sebelum ini.

Bahagian interior pula tidak banyak berubah dari Accord kecuali skema warna, sistem multimedia dan navigasi. Model 2.4 menggunakan kerusi balutan kulit sepenuhnya dengan warna beige dan kelabu gelap. Penggunaan tema warna itu menjadikan Perdana tampak mewah sebaris dengan pesaing di dalam segmen D. Model 2.0 pula menggunakan kerusi campuran kulit dan fabrik dengan interior gelap sepenuhnya. Pereka Proton mengimbas kembali identiti Perdana V6 melalui tulisan Perdana pada kerusi pemandu dan penumpang depan, yang merupakan imbauan manis untuk penggemar Perdana V6.

Menggunakan platform Accord menjadikan ruang kelegaan kaki bahagian belakang luas dan tidak menjadi masalah untuk penumpang melunjurkan kaki tanpa terhalang dengan kerusi depan. Penumpang belakang turut boleh merasa hembusan angin sejuk melalui corong penyaman udara pada perehat lengan.

Honda Accord mempunyai 3 varian iaitu model dengan kelengkapan asas 2.0 VTi-L, model pertengahan 2.0 VTi-L dan 2.4 VTi-L. Model VTi-L berkongsi kelengkapan yang sama kecuali sesaran enjin. Strategi tersebut membolehkan lebih akses kepada pengguna dengan bajet tersendiri atau untuk mereka yang merasakan enjin 2.4 terlalu besar untuk kegunaan harian. Proton Perdana dipasarkan melalui dua varian sahaja iaitu 2.0 dan 2.4. Selain dari enjin, kelengkapan kedua-dua model itu tidak banyak berbeza, bergantung kepada apa yang kritikal untuk anda. Berbeza dengan varian 2.0, model tertinggi 2.4 dilengkapi kerusi kulit penuh, lampu LED larasan ketinggian automatik, kit badan penuh, ESC, tuil penganjak gear pada stereng, navigasi GPS, sistem multimedia dengan pemain DVD, subwoofer, kerusi pemandu dan penumpang depan larasan elektrik. Dari segi keselamatan pula, kedua-dua varian dilengkapi empat beg udara dan ABS dengan EBD. Agak larat apabila ESC tidak dijadikan kelengkapan standard pada varian 2.0.

Pihak media dimaklumkan bahawa Perdana baharu tidak mempunyai pengubahsuaian mekanikal berbanding kereta yang disumbangkan di mana talaan enjin dan transmisi Accord 2.4 dan 2.0 i-VTEC masih dikekalkan. Malah, sistem suspensi juga tidak sentuh dan sejujurnya saya tidak pasti apa yang hendak dijangkakan kerana ianya masih sebuah Honda dengan karakternya yang tersendiri. Ternyata jangkaan itu silap sebaik sahaja Perdana ini dipandu. Bahagian kejuruteraan dinamik Proton memang pintar dengan menggunakan segala ruang yang ada walaupun dengan kebebasan terhad. Memandangkan Honda tidak membenarkan pengubahsuaian talaan suspensi, apa yang jurutera Proton lakukan ialah mereka membangunkan sendiri tayar dengan pengeluar OEM Goodyear. Suatu yang bijak di mana penggunaan tayar istimewa EfficientGrip untuk Perdana ini berjaya ‘lari’ dari tipikal kenderaan Honda dengan membawa sedikit DNA sebuah Proton yang berasal dari Shah Alam berbanding Accord dari Pegoh, Melaka. Pemanduan terasa lebih jitu dengan serapan permukaan jalan oleh tayar baharu ini. Lain-lain aspek seperti pengendalian, bagaimana kereta ini bertindak balas dan daya brek masih lagi terasa seperti Honda Accord termasuklah karakter enjin. Sama seperti model Accord 2.0, karakter enjin Perdana 2.0 terasa lebih lincah berbanding varian Perdana 2.4 dan jika anda tidak kisahkan kelengkapan, model 2.0 sudah memadai yang pastinya dengan harga lebih rendah.

Memandangkan sesi pandu uji ini terhad di dalam litar ujian Proton dengan 2 pusingan sahaja untuk setiap varian tidak banyak yang boleh diulas. Namun munasabah untuk dikatakan bahawa model ini ialah sebuah Accord yang berwajahkan Perdana. Kebaikannya ialah anda membeli sebuah model dengan kejuruteraan yang telah terbukti ketahanannya dengan pakejing baharu Proton. Tidak juga salah untuk dikatakan bahawa kereta ini ialah sebuah Honda pada harga sebuah Proton.

Walau bagaimanapun, itu tidak bermakna Proton hanya menumpang tuah Honda, malah pengeluar kereta nasional itu melalui pengetahuan serta pengalaman rekabentuk dan kejuruteraan yang mereka miliki telah digunakan dengan jayanya di dalam membangunkan sebuah kereta luar dengan pengaruh tersendiri. Apa yang anda lihat ialah sebuah rekaan yang kemas, terkini dan elegan dengan sedikit sentuhan DNA pemanduan dan pengendalian Proton.

Proton juga tidak diam malah nampak seronok di dalam projek Perdana ini apabila sudah merancang untuk menggunakan enjin dan transmisi sendiri bagi menggantikan nadi kuasa yang dibekalkan Honda sehingga tahun 2017 sahaja. Jurutera Proton juga kelihatan teruja untuk menyuntik lebih banyak DNA Proton supaya Perdana ini dijelmakan sebanyak mungkin sebagai sebuah Proton di mana apabila anda memandu, dapat dirasakan bahawa kereta ini adalah sebuah Proton yang kita kenali dan bukan setakat sebuah kereta asing yang dilekapkan lencana baharu sahaja.

Keperluan untuk menjadikan Perdana sebagai sebuah kereta segmen D yang kompetitif untuk pasaran semasa sudah dipenuhi pada Perdana generasi keempat ini.

Proton menawarkan 6 pilihan warna iaitu Graphite Grey, Sterling Silver, Ruby Red, Cotton White, Midnight Black dan Citrine Gold. Untuk harga pula, Proton Perdana 2.0 dipasarkan pada RM 113,888.00 manakala Perdana 2.4 pada RM138,888.00 (di atas jalan). Berdasarkan perbandingan secara relatif, harga ini adalah yang terendah di dalam segmen D – suatu yang janggal apabila ada yang membandingkan dengan segmen C iaitu kereta bersaiz lebih kecil dengan konsep berbeza.

Artikel ini disumbangkan oleh GearTinggi.com.


Arnold Schwarzenegger Kembali Dan Memberi Panduan Meletupkan Barangan. Pretty Sick!

Hero aksi dan bekas gabenor terkenal dunia, Arnold Schwarzenegger dulu selalu berkata “I’ll be back,” dan kini beliau kembali. Beliau bekerjasama dengan badan kebajikan Omaze dan menawarkan seorang yang bertuah untuk meletupkan barangan dengan beliau.

LIKE dan FOLLOW Vocket di Facebook serta Instagram


13 Panduan Asas Hias Kediaman, Menurut Pensyarah Kanan Jabatan Senibina Dalam

Hari ini ramai orang mula sukakan kediaman cantik dan selesa. Sedikit panduan mudah cantikkan kediaman.

1. Pilih satu tema atau gaya yang kita suka atau rasa selesa. Contohnya gaya urban chic, scandinavia, minimalis, hipster atau apa sahaja yang kita suka.

2. Cari sebanyak mungkin gambar tema yang kita suka ini contohnya imej-imej hipster, scandinavian dan himpunkan.

Lebih baik jika kita dapat cetak dan susun atas meja. Jangan biarkan imej ini dalam bentuk digital seperti dalam telefon pintar sahaja.

3. Apabila semua gambar-gambar imej ini dah ada banyak, bahagikan kepada 4 bahagian iaitu; lantai, dinding, siling dan perabot.

4. Apa sahaja yang akan ada diatas lantai kita masukkan bahagian lantai, tapi ingat jangan terlalu sarat.

Biasanya permaidani dan kekemasan lantai seperti jubin, timber board atau vinyl sahaja.

5. Apa sahaja yang akan ada di dinding kita masukkan dalam kelompok ini termasuklah wallpaper, cat, gambar dan segala hiasan dinding.

Curtain dan pintu sebahagian dari dinding juga kawan.

6. Seterusnya adalah siling, termasuklah jenis lampu, warna, kipas dan hiasan.

7. Pilih dan beli perabot yang menyerupai atau sama dengan gaya tersebut.

Cari biar nampak sama, tema akan gagal jika kita pilih perabot yang salah, contohnya gaya hipster tetapi kerusi Jepara, Jawa!

8. Apabila kita putuskan satu tema, guna skema warna tema tersebut agar lebih mudah, walaupun kita minat gila dengar warna merah jambu.

Jika bukan dalam tema kita, tolong jangan guna. Beli rumah lain dan guna nanti puas puas!

9. Buat susunan ruang berdasarkan kegunaan rumah kita, susun bagi kita selesa guna bukan hanya nampak cantik gila tapi kita tak boleh guna.

10. Bagi yang baru belajar, di IKEA banyak gaya dan tema yang kita boleh belajar dan pilih. Ia lebih mudah kerana IKEA sediakan design dan designer yang baik untuk kebanyakkan produk mereka.

11. Cantikkan ruang dalaman bukan soal wang semata-mata, ia soal kreativitas manusia. Banyak ruang yang cantik tidak perlukan modal yang besar.

12. Banyakkan berjalan, membaca dan lawat IKEA selalu. Lama-lama kita juga boleh pandai pilih tema dan perabot yang sesuai.

13. Banyak rumah lelong yang kita beli dan ubahsuai jadi cantik dari yang asal.

Jika dapat 500 share saya akan kongsikan pemilihan warna dan skim warna kediaman anda! Amacam ada berani?